மகளுக்கு புற்றுநோய் என கூறி லட்சங்களை வசூலித்த மோசடி  ‘குடும்பம்’ ; போலிசில் புகார்

கோலாலம்பூர், மார்ச் 30 – தங்களது மகள் புற்றுநோயால் பாதிக்கப்பட்டிருப்பதாகக் கூறி , ஒரு குடும்பத்தினர் , பொது மக்களிடமிருந்து நன்கொடையாக பணத்தைப் பெற்று மோசடி செய்திருக்கும் சம்பவம் அம்பலத்துக்கு வந்திருக்கிறது.

இந்தியாவில் மேற்படிப்புக்காக சென்றிருந்த தங்களது 33 வயது மகள் கருப்பை புற்றுநோயால் பாதிக்கப்பட்டு , திருச்சி மருத்துவமனையில் சிகிச்சை பெற்று வருவதாக சம்பந்தப்பட்ட குடும்பத்தினர் கூறியுள்ளனர்.

அவரது சிகிச்சைக்காக 4 லட்சம் ரிங்கிட் வரை பணம் தேவைப்படுவதாக கூறி 2014 -ஆம் ஆண்டு முதல் அவர்கள் பொதுமக்களை ஏமாற்றியுள்ளனர்.

அந்த பெண்ணின் தாயும், சகோதரரும் என கூறிக் கொண்ட இருவர் , VIP -முக்கிய பிரமுகர்கள், அரசாங்க சார்பற்ற அமைப்புகள் , அரசியல்வாதிகள் உட்பட சில உள்ளூர் ஊடகங்களையும் நாடி நன்கொடையைத் திரட்டியிருக்கின்றனர்.

அவ்வாறு அவர்கள் சில லட்சங்கள் வரை பணத்தை திரட்டியிருக்கின்றனர்.

இதே மோசடி நோக்கத்தில், உள்ளூர் டிக் டாக் பிரபலம் ஒருவரை இவர்கள் அண்மையில் நாடியபோது, அவர்களின் ஏமாற்றுச் செயல் வெளிச்சத்துக்கு வந்தது.

அவர்கள் கொடுத்திருந்த மருத்துவ அறிக்கையில் , மருத்துவமனையின் பொய்யான தொலைப்பேசி எண் குறிப்பிட்டிருந்ததை அடுத்து, தொடர்ந்து விசாரித்ததில் அந்த பெண்ணின் பெயரில் யாரும் சம்பந்தப்பட்ட மருத்துவமனையில் சிகிச்சைப் பெறாதது கண்டுபிடிக்கப்பட்டது.

அதையடுத்து, அந்த குடும்பத்தினர் மீது போலீஸ் புகார் செய்திருப்பதாக அந்த டிக் டாக் பிரபலம் கூறியுள்ளார்.

 Tags
'cancer-stricken'

collect hundreds

daughter

Family of

of thousands

over the

Scammers

years for


லஞ்ச கலாச்சாரத்தை  துடைத்தொழிப்பது  சிரமமாக   உள்ளது  -அன்வார்

புத்ரா ஜெயா, ஏப் 3 – அரசாங்க பணியாளர்களில் சிலர் இன்னமும் எதாவது திட்டத்திற்கு கமிஷன் கேட்பதாக பிரதமர் டத்தோஸ்ரீ அன்வார் இப்ராஹிம் தெரிவித்துள்ளார். லஞ்சம் மற்றும் கமிஷன் கேட்கும் அரசாங்கத்தின் பழைய கலச்சாரத்தை துடைதொழிப்பதில் சிரமமாக இருப்பதை அவர் சுட்டிக்காட்டினார். எனது அலுவலகத்தில் கூட சிலர் கமிஷன் கேட்பதையும் நான் அறிகிறேன்.

அமைச்சர்கள் மற்றும் அதிகாரிகளின் அலுவலகத்திலும் லஞ்சம் மற்றும் கமிஷன் கேட்கும் போக்கு இன்னமும் இருந்துவருவதாக அன்வார் கூறினார். எனவே அரசு ஊழியர்கள் அனைவரும் சேர்ந்து லஞ்ச ஊழலுக்கு எதிராக தொடர்ந்து போராட வேண்டும் என இன்று பிரதமர் துறை ஊழியர்களுடன் நடைபெற்ற சந்திப்பு கூட்டத்தில் உரையாற்றியபோது அன்வார் கேட்டுக்கொண்டார்.

 Tags
anwar

asking

for commissions

revealed

still officers

there are


விமானத்துடன்  போட்டியிட்ட  மைவி ஓட்டுனர்  பரவசத்தில்  நெட்டிசன்கள்

கோலாலம்பூர், ஆக 29 – மலேசியாவில் சாலையில் அல்லது நெடுஞ்சாலையின் மன்னர் என மைவி கார் அடிக்கடி அழைக்கப்படுவதுண்டு. தற்போது விமானத்தின் வேகத்திற்கு போட்டியிடும் முயற்சியில் மைவி ஈடுபட்டது மலேசியாவில் சிறிய காராக கருதப்படும் Myvi எதிர்பாரத விதமாக வர்த்தக விமானத்தின் வேகத்தோடு போட்டியிட்டது. விமான ஓடும் தளத்திற்கு அருகே புறப்பட்ட விமானத்தின் வேகத்திற்கு ஏற்ப மைவியும் முழு வீச்சில் வேகமாக ஓடியது. அப்போது விமானத்தின் இயந்திரம் வேகமான ஓசையுடன் புறப்படுவதற்கு தயாராகியது. அந்த விமானத்திற்கு ஈடாக மைவி காரும்வேகமாக சென்ற போதிலும் விமானத்தின் இயந்திரத்தின் வேகத்திற்கு மைவி ஈடுகொடுக்க முடியவில்லை. Aderen lim என்பவர் முகநூலில் பதிவேற்றம் செய்த இது தொடர்பான காணொளி நெட்டிசன்களின் கவனத்தை ஈர்த்துள்ளது.

 Tags
Against AirAsia Plane

Myvi Driver Races

Netizens Amused

Which Was Taking Off


சென்னை எத்திராஜ்  கல்லூரி மாணவிகள்  கணபதி ராவுடன்  கலந்துரையாடல்

ஷா அலாம், மார்ச் 16 – சென்னை எத்திராஜ் மகளிர் கல்லூரியைச் சேர்ந்த 42 மாணவிகள் சிலாங்கூர் சட்டமன்றத்திற்கு வருகை புரிந்து மாநில சட்டமன்ற கூட்டத்தின் நடவடிக்கையை பார்வையிட்டனர். அதோடு சிலாங்கூர் ஆட்சிக்குழு உறுப்பினர் வீ. கணபதி ராவுடன் எஸ்.யு.கே மண்டபத்தில் வெள்ளி விழா மண்டபத்தில் நடைபெற்ற கலந்துரையாடல் நிகழ்ச்சியிலும் அந்த மாணவிகள் கலந்துகொண்டனர். இந்த வருகையில் கலந்துகொண்ட மாணவிகளில் பாதிக்கும் மேற்பட்டோர் பொரளாதாரத்துறையின் இளங்களை மற்றும முதுகலை மாணவிகளாவர்.

ஆசிய கண்டத்திற்கான அரச காமன்வெல்த் இயக்கத்தின் ஏற்பாட்டில் மலேசியாவுக்கு ஏழு நாள் கல்விப் பயணத்தை மேற்கொண்டுள்ள அந்த மாணவிகள் சிலாங்கூர் சட்டமன்றத்தின் பார்வையாளர் இருக்கையில் அமர்ந்தவாறு சுமார் ஒன்றரை மணி நேரம் சட்டமன்ற கூட்டத்தையும் பார்வையிட்டதாக கணபதி ராவ் தெரிவித்தார். அதோடு பல இன மற்றும் பல்வேறு சமயத்தையும் கொண்ட மலேசியர்கள் அமைதியாக வாழ்ந்து வருவது குறித்தும் அந்த மாணவிகளுக்கு விளக்கம் அளிக்கப்பட்டதாக அவர் கூறினார். மேலும் சிலாங்கூரின் துரித மேம்பாட்டினால் இம்மாநிலத்தில் இருந்துவரும் வேலை வாய்ப்பு மற்றும் மக்களின் சமூக நலனில் கவனம் செலுத்திவரும் சிலாங்கூர் அரசின் நிர்வாக முறை குறித்தும் அவர்களுக்கு விளக்கம் அளிக்கப்பட்டதையும் கணபதி ராவ் சுட்டிக்காட்டினார்.

 Tags
42 students

and dialogued

from india

of the Selangor State Assembly

the proceedings

with EXco

witnessed


ஆடம்பர  அடுக்குமாடி  வீடுகளில்  ரி,ம 600,000  போதைப் பொருள் பறிமுதல்

கோலாலம்பூர், ஆக 14 – செராஸ் மற்றும் செமினியிலுள்ள ஆடம்பர அடுக்கு மாடி வீடுகளில் நடத்திய அதிரடி சோதனையில் 600,000 ரிங்கிட்டுக்கும் அதிகமான மதிப்பைக் கொண்ட போதைப் பொருள் பறிமுதல் செய்யப்பட்டதாக கோலாலம்பூர் போலீஸ் தலைவர் துணை கமிஷனர் Datuk Seri Mohd Shuhaily Mohd Zain தெரிவித்தார். அந்த பரிசோதனையின்போது 26- வயது ஆடவர் செராஸ் அடுக்கு மாடி குடியிருப்பில் கார் நிறுத்துமிடத்தில் கைது செய்யப்பட்டதாக அவர் கூறினார். போதைப் பொருள் தொடர்பான குற்றச்செயல் பின்னணியை அந்த சந்தேகப் பேர்வழி கொண்டிருந்ததாகவும் அவர் தெரிவித்தார்.

அதன் பின் செமினியில் உள்ள மற்றொரு ஆடம்பர அடுக்குமாடி வீட்டில் மேற்கொள்ளப்பட்ட பரிசோதனையில் 10,200 ரிங்கிட் ரொக்கம் பறிமுதல் செய்யப்பட்டதாக mohd Shuhaily தெரிவித்தார். இதன்வழி கடந்த இரண்டு மாதங்களாக கிள்ளான் பள்ளத்தாக்கில் செயல்பட்டு வந்த போதைப் பொருள் கும்பல் முறியடிக்கப்பட்டிருப்பதாக அவர் கூறினார்.

 Tags
in luxury condos

KL cops bust syndicate that stored drugs


பள்ளியின் உடற்பயிற்சி கூடம் இடிந்து விழுந்து குழந்தைகள் உட்பட 11 பேர் பலி

சீனா ஜூலை 24 – வடகிழக்கு சீனாவில் கனமழை காரணமாக பள்ளி உடற்பயிற்சி கூடத்தின் மேற்கூரை இடிந்து விழுந்ததில் குறைந்தது 11 பேர் உயிரிழந்தனர் என்று அந்நாட்டு ஊடகங்கள் செய்தி வெளியிட்டுள்ளன.

கட்டிடம் இடிந்து விழுந்ததில் 19 பேர் உள்ளே சிக்கிக் கொண்டதாக அதிகாரிகள் தெரிவித்தனர். மீட்கப்பட்ட 15 பேரில் நான்கு பேர் மட்டுமே உயிர் பிழைத்துள்ளனர்.

பலியானவர்களில் பலர் குழந்தைகள் என்று நேரில் பார்த்தவர்கள் ஊடகங்களுக்குத தெரிவித்தனர். இருப்பினும் இது இன்னும் அதிகாரப்பூர்வமாக உறுதிப்படுத்தப்படவில்லை.

கட்டிடத்தின் பொறுப்பாளரை கைது செய்துள்ளதாகவும், மேலும் தப்பியோடிய நான்கு பேரை தேடி வருவதாகவும் காவல்துறையினர் தெரிவித்தனர்.

 Tags
11 die as roof collapses on girl's volleyball team

china


ஜோகூரில் இணைய மோசடியினால் பாதிக்கப்பட்டவர்கள் 71 மில்லியன் ரிங்கிட் இழந்தனர்

ஜொகூர் பாரு, செப் 18 – ஜொகூரில் இவ்வாண்டு ஜனவரி 1 ஆம் தேதிமுதல் இதுவரை நிகழ்ந்த 2,079 இணைய மோசடி சம்பவங்களில் பாதிக்கப்பட்டவர்கள் 71 மில்லியன் ரிங்கிட்டிற்கும் கூடுதலாக இழந்தனர். கடந்த ஆண்டு இதே காலக்கட்டத்தில் 1,800 பேர் பாதிக்கப்பட்டதை ஒப்பிடுகையில் இவ்வாண்டு இணைய மோசடியினால் பாதிக்கப்பட்டவர்களின் எண்ணிக்கை 15 விழுக்காடு அதிகரித்ததாக ஜொகூர் போலீஸ் தலைவர் கமாருல் ஜமான் மாமாட் தெரிவித்தார்.

மின் வர்த்தக நடவடிக்கையின் மூலம் 485 பேர் தங்களது பணத்தை இழந்தனர். இதுதவிர செயல்படாத முதலீட்டுத் திட்டத்தில் 382 பேரும், தொலைபேசி மோசடித் திட்டங்கள் மூலம் 368 பேரும் , வேலை வாங்கித் தரும் திட்டத்தின் மூலம் 361 பேரும் , இல்லாத கடன் வசதி திட்டம் தொடர்பில் ல் 338 பேரும் தங்களது பணத்தை இழந்துள்ளனர். பாதிக்கப்பட்ட 2,079 சம்பவங்களில் 478 பேர் தாங்கள் மோசடிக்கு உள்ளானதைத் தொடர்ந்து தேசிய மோசடி புகார் பிரிவிடம் தெரிவித்துள்ளதாக இன்று வெளியிட்ட அறிக்கையில் ஜமான் மாமாட் தெரிவித்தார். இணைய மோசடி சம்பவங்கள் அதிகமாக நடைபெற்று வருவதால் அது குறித்து பொதுமக்கள் மிகவும் விழிப்பாக இருக்கும்படி அவர் கேட்டுக்கொண்டார்.

 Tags
079 kes

2

babit kerugian RM71 juta

di Johor

tipu dalam talian


5 பிள்ளைகளை கொலை செய்த தாய் கருணை கொலை செய்யப்பட்டார்

பிரஸ்ஸல்ஸ், மார்ச் 4 – தனது ஐந்து பிள்ளைகளைக் கொன்ற பெல்ஜியத்தைச் சேர்ந்த தாய் கருணை கொலை செய்யப்பட்டார்.

ஜெனீவ் லெர்மிட் (Genevieve Lhermitte) எனும் அந்த பெண், 2007-இல் 3 வயதிலிருந்து 14 வயதுக்குட்பட்ட தனது மகனையும், 3 மகள்களையும் கொலை செய்தப் பின்னர், தனது உயிரை மாய்த்துக் கொள்ள முடிவெடுத்தார்.

எனினும் அந்த முயற்சி தோல்வி கண்டதை அடுத்து, உதவி கேட்டு அவசர அழைப்பைச் செய்தார்.

அதையடுத்து கைது செய்யப்பட்ட அந்த பெண்ணுக்கு 2008 -இல் ஆயுட்கால சிறைத் தண்டனை விதிக்கப்பட்டது. பின்னர் 56 வயதான அந்த பெண் 2019 -இல் மனநல மருத்துவமனையில் சேர்க்கப்பட்டார்.

அப்போது , தம்மை கருணை கொலை செய்யும்படி அந்த பெண் செய்திருந்த கோரிக்கையை அந்நாட்டு அரசாங்கம் ஏற்றுக் கொண்டது.

தாங்க முடியாத குணப்படுத்த முடியாத வேதனையால் பாதிக்கப்பட்டிருப்பவர்கள் கருணை கொலை செய்வதற்கு பெல்ஜிய சட்டத்தில் இடமளிக்கப்பட்டிருக்கிறது.

 Tags
Belgian mother

euthanised

her five children

who killed


தீபகற்ப மலேசியா, சபா, சரவாக்கிடையே நட்புறவை வலுப்படுத்த கெம்பாரா கெனாலி  போர்னியோ  பயணம்  உதவியுள்ளது  – பேரரசர் பெருமிதம்

கூச்சிங், செப் 13 – தீபகற்ப மலேசியா, சபா மற்றும் சரவாக்கிடையே நட்புறைவை வலுப்படுத்துவதற்கு ‘Kembara Kenali Borneo’ பயணம் உதவியுள்ளதாக மாட்சிமை தங்கிய பேரரசர் Al Sultan Abdullah பெருமிதம் தெரிவித்திருக்கிறார். சபா மற்றும் சரவா வட்டாரங்களைச் சேர்ந்த மக்களை சந்திப்பதற்கும் அவர்களுடன் அணுக்கமான தொடர்புகளை ஏற்படுத்திக்கொள்ளும் நோக்கத்திலேயே ‘Kembal Kenali Borneo’ சுற்றுப்பயணத்தில் கலந்துகொண்டதாகவும் ஆனல் அற்புதமான நட்புறவு பாலம் அமைவதற்கு அந்த பயணம் இனிய வாய்ப்பை ஏற்படுத்தித் தந்துள்ளதாக அவர் கூறினார். தாமும் தமது குடும்பத்தினரும் சபா மற்றும் சரவாக்கிற்கு மேற்கொண்ட பயணம் தீபகற்ப மலேசிய மக்களின் ஒரு பகுதியை பிரதிநிதிப்பதுபோல் அமைந்ததாக அவர் கூறினார்.

மலாய் ஆட்சியாளரை நான் பிரதிநிதித்தேன். எனது நேசமிகுந்த நாட்டின் நமது ஒரே மலேசிய குடும்பத்தைச் சேர்ந்த அனைவருடனும் கைகுலுக்குவதற்கும் சகோதரத்துவத்தை வளர்ப்பதற்குமான வாய்ப்பைப் பெற்றது குறித்து மகிழ்ச்சி அடைவதாக அல் சுல்தான் அப்துல்லா தெரிவித்தார். தமது சுற்றுப்பயணத்தை முடிவுக்குக் கொண்டுவரும் சடங்கில் சரவா அரசாங்கம் ஏற்பாடு செய்த விருந்தில் உரையாற்றியபோது பேரரசர் இதனைத் தெரிவித்தார்.

 Tags
Agong says ‘Kembara Kenali Borneo’ tour

helped build bridge of friendship

peninsular Malaysia

Sabah and Sarawak


பேங்காக் பேரங்காடியில்  துப்பாக்கிக் சூடு சம்பவம்;  தனக்கு ஏற்பட்ட பயங்கர அனுபவத்தை முகநூலில் பகிர்ந்துக் கொண்ட  ஜோகூர் துங்கு  மகோத்தா

பேங்காக் , அக் 4 – பேங்காக் Siam Paragon பேரங்காடியில் நடந்த துப்பாக்கிச் சூடு சம்பவத்திற்கு அருகேயுள்ள ஹோட்டலில் தங்கியிருந்த ஜோகூர் பட்டத்து இளவரசரான துங்கு இஸ்மாயில் அச்சம்பவத்திலிருந்து தமது குழந்தைகளை காப்பாற்றிய திகில் நிறைந்த அனுபவத்தையும் தமது முகநூலில் பகிர்ந்து கொண்டுள்ளார்.

JDT காற்பந்து குழு பங்கேற்ற ஆட்டத்தை காண்பதற்காக தமது குடும்பத்தோடு பேங்காக் சென்றிருந்தபோதுதான் தூங்கு இஸ்மாயிலுக்கு இந்த பயங்கர அனுபவம் ஏற்பட்டுள்ளத்ஜு.

அன்றைய நாள் துப்பாக்கி ஏந்திய நபர் கண்மூடித்தனமாக சுடத் தொடங்கியவுடன் வர்த்தக Mall லிருந்து மக்கள் கத்திக்கொண்டே தலைதெறிக்க ஓடி ஹோட்டலுக்குள் நுழைந்தனர்.

பயங்கர கூச்சலும் சத்தமும் கேட்டபோது நாங்கள் ஹோட்டல் வரவேற்பு பகுதியான லோபியில்தான் இருந்தோம்.

உடனடியாக குந்தைகளை தூக்கிக்கொண்டு,குடும்பத்தினருடன் என் பாதுகாப்பு குழுவையும் அழைத்துக்கொண்டு ஹோட்டலின் கீழ்த்தளத்திற்கு பாதுகாப்பு பகுதிக்கு ஓடத் தொடங்கினோம்.

எத்தனை துப்பாக்கிக்காரர்கள் இருக்கின்றனர், என்னென்ன ஆயுதங்ஙகளை வைத்திருக்கின்றனர் ,நிலைமை எப்படியிருக்கும் என்றெல்லாம் என் சிந்தனைக்கு வந்தன.

எந்த சூழ்நிலையையும் எதிர்நோக்குவதற்கு தயாராய் இருந்தோம்.

அப்பாவும் அம்மாவும் இங்கு இருக்கிறோம், நீங்கள் கவலைப்படாதீர்கள் என என் குழந்தைகளிடம் நான் கூறியது இன்னும் என் நினைவில் இருக்கிறது.

எனது பாதுகாப்பு குழுவினரும் நானும் என் குடும்பத்தை சுற்றி பாதுகாப்பாக வளையத்தை அமைத்து நின்றுகொண்டோம்.

எனது குடும்பத்தினரையும் , எனது குழுவினரையும் அங்கிருந்து வெளியேற்றுவதுதான் எனது முதல் நடவடிக்கையாக இருந்தது.

பிள்ளைகள் பயந்துகொண்டு அழுதுகொண்டிருந்ததால் அவர்களை என் மனைவி அமைதிப்படுத்திக் கொண்டிருந்தார்.

வெளியேறுவற்காக ஹோட்டலின் கீழ்த்தளத்தில் காரை ஏற்பாடு செய்யும்படி எனது பாதுகாப்பு குழுவுக்கு கோரிக்கை விடுத்தேன்.

பாதுகாப்பான இடத்திற்கு செல்வதுதான் எனது இலக்காக இருந்தது. மலேசிய தூதரகத்திற்கு செல்லும்படி எனது பாதுகாப்பு குழுவினருக்கு தெரிவித்தேன். ஆனால் சிங்கப்பூர் தூதரகம் அருகில் இருப்பதால் உடனடியாக அங்கு செல்லலாம் என என் கார் ஓட்டுனர் தெரிவித்தார்.

அதனை தொடர்ந்து நான் ஜோகூரிலுள்ள சிங்கப்பூர் தூதரக அதிகாரியுடன் தொடர்பு கொண்டேன். தூதரகத்தில் நான் பாதுகாப்பாக இருப்தாக தெரிவித்ததோடு மலேசிய பிரதமர் மற்றும் தற்காப்பு அமைச்சருக்கும் அழைத்து என்ன நடந்தது என்று தெரிவித்தேன்.

அப்போது மலேசிய தூதரும் எங்களுடன் இருந்தார்.

இங்கு பாதுகாப்பான நிலைமை ஏற்பட்டவுடன் நாங்கள் விமான நிலையத்திற்கு சென்று ஜோகூருக்கு திரும்புவோம்.

ஆனால் JDT விளையாட்டை பார்க்க முடியாமல் போய்விட்டது. எனது குடும்பமும் எங்களது குழுவும் பாதுகாப்புடன் இருப்பதற்காக நான் மகிழ்ச்சி அடைகிறேன்.

என் வாழ்க்கையில் நான் சந்தித்த கசப்பான அனுபவும் இதுவாகும்.

ஒரு கொலையாளியிடமிருந்து என் குழந்தைகளை காப்பாற்றுவதற்கு எனக்கு ஏற்பட்ட அனுபவம் பயங்கரமானது.

இந்த சம்பவத்தின் இருவர் மாண்டனர். இறைவனின் கருணையால் நாங்கள் பாதுகாப்புடன் இருக்கிறறோம்.

எனது பாதுகாப்பு குழுவினர், சிங்கப்பூர் மற்றும் மலேசியாவைச் சேர்ந்த எங்கள் நண்பர்களுக்கும் நன்றி. உங்கள் அனைவருக்கும் என்றும் நன்றியுடையவர்களாக இருப்போம் என துங்கு அப்துல்லா இஸ்மாயில் இப்ராஹிம் தமது முகநுலில் பதிவிட்டுள்ளார்.

 Tags
being at the scene of the Bangkok mall shooting

Johor crown prince shares anxious moments


சரவாவில்    தொடர்பு   இலக்கவியல்  சேவைகளின் தரம்   மேம்படுத்தப்படும்  துணையமைச்சர்  -தியோ  நீ சிங்

கோலாலம்பூர், மே 8- தொடர்பு மற்றும் இலக்கவியல் அமைச்சு, சரவாக்கில் குறிப்பாக புறநகர் பகுதிகளில் தகவல் தொடர்பு சேவைகளையும், இலக்கவியல் உள்கட்டமைப்பு வசதிகளையும் மேம்படுத்தும் நடவடிக்கைகள் குறித்து கவனம் செலுத்தி வருவதாக துணையமைச்சர் தியோ நீ சிங் தெரிவித்துள்ளார். சரவாக்கில் தற்போது அமல்படுத்தப்பட்டுள்ள தேசிய இலக்கவியல் தொடர்பு திட்டம் JENDELA-வின் முதல் கட்டப் பகுதியில் 636 தொடர்பு கோபுரங்களை நிர்மாணிக்கும் பணி, 31% எட்டியுள்ளதாக அவர் தெரிவித்தார். சரவாக்கின் அடிப்படை சேவை மற்றும் தொலைத்தொடர்பு அமைச்சர் டத்தோ ஜுலைஹி நராவி அவர்களை மரியாதை நிமித்தம் சத்தித்த பின் தியோ நீ சிங் இதனை தெரிவித்தார்.

இதற்கிடையில், சரவாக்கில் 133 இலக்கவியல் பொருளாதார மையம் (PEDi) செயல்பட்டு வருவதோடு கூடுதாலாக புதிய 23 PEDi மையங்கள் இவ்வாண்டு உருவாக்கப்படும் அவர் கூறினார். தொடர்பு மற்றும் இலக்கவியல் அமைச்சு, மலேசிய தகவல் தொடர்பு மற்றும் பல்லூடக ஆணையத்தின் வழி சரவாக்கின் புறநகர் பகுதிகளில் PEDi கட்டுமானத்தை விரிவுபடுத்துவதற்கும், விரைவுபடுத்துவதற்கும் உறுதிபூண்டுள்ளது அவர் தெரிவித்தார். இதனிடையே தமது சரவாக் பயணத்தின்போது மாநில முதலமைச்சர் டான்ஸ்ரீ அபாங் ஜோஹாரி துன் அபாங் ஓபங் அவர்களையும் மரியாதை நிமித்தமாக தியோ நீ சிங் சந்தித்தார்.

 Tags
be upgraded

deputy minister

In Sarawak Communication

Numerology Quality

of services will

Teo NIe Ching


வடக்கு – தெற்கு  நெடுஞ்சாலையில்  லோரியில்  தீப்பிடித்தது

ஈப்போ, ஜன 6 – துரித உணவுக்கான தயாரிப்பு பொருட்களை ஏற்றிச் சென்ற டிரெய்லர் லோரி ஒன்று தீப்பிடித்ததைத் தொடர்ந்து அந்த லோரியின் 90 விழுக்காடு அழிந்தது. எனினும் இந்த தீ விபத்தில் எவரும் காயம் அடையவில்லை. வடக்கு – தெற்கு நெடுஞ்சாலையில் ஒரு லோரி தீப்பிடித்து எரிவதாக இன்று காலை மணி 6.30 அளவில் தகவல் கிடைக்கப்பெற்றதைத் தொடர்ந்து தாப்பா மற்றும் தங்சோங் மாலிம் தீயணைப்பு மற்றும் மீட்பு நிலையங்களைச் சேர்ந்த தீயணைப்பு வீரர்கள் நிகழ்விடத்திற்கு சென்று தீயணைக்கும் நடவடிக்கையில் ஈடுபட்டனர். தீயணைப்பு படையினருக்கு உதவியாக பிளஸ் நிறுவனத்தின் பராமரிப்பு ஊழியர்களும் செயல்பட்டதால் போக்குவரத்து நெரிச்சல் ஏற்படுவதும் தவிர்க்கப்பட்டது.

 Tags
caught

Fire

highway

lorry

North-South


கேளிக்கை மையத்தில் கைது செய்யப்பட்ட 15 போலிஸ்காரர்கள் இடை நீக்கம்- அயூப் கான்

சிரம்பான், ஆக 21 – சிரம்பான் கேளிக்கை மையத்தில் நடத்தப்பட்ட அடிரடி சோதனையில் கைது செய்யப்பட்ட 15 போலிஸ்காரர்கள் பணியிலிருந்து இடை நீக்கம் செய்யப்பட்டுள்ளதாக போலிஸ் படை துணைத் தலைவர் டத்தோ ஶ்ரீ அயூப் கான் மைடின் பிச்சை தெரிவித்துள்ளார்.

அவர்களில் ஒரு மூத்த அதிகாரியும் 14 இதர நிலை போலிஸ்காரர்களும் அடங்குவர்.  இவ்விவகாரத்தில் விட்டு கொடுக்கும் போக்கு இருக்காது.

அவர்களுக்கு எதிரான விசாரணை மேற்கொள்ளப்பட்டுள்ள நிலையில் அதன் அறிக்கை மேல் நடவடிக்கைக்காக சட்டத் துறை தலைவருக்கு அனுப்பி வைக்கப்படும் என அவர் அயூப் கான் கூறினார்.

15 போலிஸ்காரர்களைத் தவிர்த்து,மேலும் ஒரு அரசு தரப்பு வழக்கறிஞர் மற்றும் நீதிமன்ற பதிவாளரும்  அச்சோதனையில் கைது செய்யப்பட்டுள்ளனர்.

கைது செய்யப்பட்டவர்களில் 16 பேர் போதைப் பொருள் உட்கொண்டிருந்ததும் கண்டறியப்பட்டுள்ளது.

இவ்வருடத்தில் இதுவரை போலிஸ் படையில் 741 பேர் மீது ஒழுங்கை நடவடிக்கை எடுக்கப்பட்டுள்ளதோடு 60 பேர் வேலை நீக்கம் செய்யப்பட்டுள்ளதாகவும் அயூப் கான் தெரிவித்தார்.

 Tags
15 police

arrest

deputy igp

entertainment centre

personnel suspended duty

Seremban


ம.இ.கா தலைமையகத்தில் அக்கட்சி  தலைவர்களுடன்  நாளை   சந்திப்பு  அன்வார்  உறுதிப்படுத்தினார்

ஜெம்போல், ஆக 1 – ம.இ.காவின் தேசிய தலைவர் SA விக்னேஸ்வரன் மற்றும் நாடாளவிய நிலையிலான அக்கட்சியின் தலைவர்களை நாளை அக்கட்சியின் தலைமையகத்தில் சந்திக்கவிருப்பதை பிரதமர் டத்தோஸ்ரீ அன்வார் இப்ராஹிம் உறுதிப்படுத்தினார். “நாளை ம.இ.கா தலைவர் எஸ்.ஏ விக்னேஸ்வரன் மற்றும் அனைத்து ம.இ.கா தலைவர்களையும் நான் சந்திக்கவிருக்கிறேன். அப்போதுதான் அவர்கள் தம்மை தவறாக புரிந்து கொள்ள மாட்டர்கள் என்பதோடு நாம் ஒரு குழுவாக இணைந்து செயல்பட முடியும்” என அன்வார் கூறினார். நாட்டையும் அதன் மக்களையும் பாதுகாப்பதில் நாம் முழுமையாக கவனம் செலுத்த வேண்டியுள்ளது. எனவே ஒற்றுமை அரசாங்கத்தில் எந்த கட்சியிலும் உட்பூசலுக்கு நேரம் இல்லையென அவர் தெரிவித்தார்.

பக்காத்தான் ஹராப்பான், தேசிய முன்னணி மற்றும் கிழக்கு மலேசிய கட்சிகளைக் கொண்ட ஒற்றுமை அரசாங்கத்தின் தலைவராக அன்வார் இருந்து வருகிறார். தேசிய முன்னணியின் உறுப்புக் கட்சியாக

ம.இ.கா இருந்து வருகிறது. அம்னோ மிகவும் மோசமாக ம.இ.காவை நடத்தி வருவதால் இது குறித்து அன்வார் நேரடி விளக்கம் அளிக்க கூட்டம் ஒன்றை ஏற்பாடு செய்திருப்பதாக இதற்கு முன் கட்சிக்கு நெருக்கமான வட்டாரங்கள் கூறின. மாநில தேர்தலுக்கான தொகுதி பங்கீடு பேச்சின்போது அம்னோ ம.இ.காவை அலட்சியப்படுத்தி நடத்தியதால் கட்சி மிகவும் அதிருப்தியடைந்ததோடு தேர்தலில் போட்டியிடுவதில்லை எனும் முடிவையும் எடுத்தது. அதே வேளையில் தேசிய முன்னனி வேட்பாளர்களுக்கு மட்டும் பிரச்சாரம் செய்யும் முடிவையும் கட்சி எடுத்ததாக தலவல்கள் வெளியாகின.

 Tags
Anwar confirms

at party HQ

meeting

with MIC leaders


அமெரிக்க  அதிபர் தேர்தலில் வேட்பாளராக  போட்டியிட  திட்டமிட்டுள்ள  குடியரசு  கட்சியைச் சேர்ந்த   விவேக் ராமசாமியின்  கார்  தாக்கப்பட்டது

வாஷிங்டன், அக் 6 – அமெரிக்க அதிபர் தேர்தலில் குடியரசு கட்சியின் வேட்பாளராக போட்டிடுவதற்கு ஆதரவு திரட்டும் பிரச்சாரத்தில் ஈடுபட்டுவரும் இந்திய வம்சாவளியான விவேக் ராமசாமியின் காரை Iowa வில் ஆர்ப்பாட்டக்காரர்கள் தாக்கினர். இதுகுறித்த விவேக் ராமசாமியின் பிரச்சாரக் குழுவினர் உடனடியாக கருத்துக்களை வெளியிடவில்லை. எனினும் இதுவொரு முரண்பாடான செயல் என அவர் தமது டுவிட்டரில் பதிவிட்டுள்ளார். தாம் அங்கிருந்து வெளியேறுவதற்கு முன் ஆர்ப்பாட்டக்காரர் ஒருவர் தமது காரை தாக்கியதாக அவர் கூறினார். சேதம் அடைந்த இரு கார்களின் புகைப்படங்களையும் விவேக் ராமசாமி பதிவிட்டுள்ளார். எனினும் அதில் எது அவரது கார் என்று குறிப்பிடவில்லை. பேச்சு சுதந்திரத்தில் எனது கருத்தில் உடன்படாதவர்கள் வன்முறையில் ஈடுபடுவது பதிலாக இருக்கக்கூடாது என அவர் தெரிவித்தார்.


தெலுக் பங்லிமா காராங்கில் கலவரத்தில் ஈடுபட்ட 10 பேர் கைது

தெலுக் பங்லிமா காராங், செப் 6 – தெலுக் பங்லிமா காராங், கேரித் தீவு வட்டச் சாலையில் கலவரத்தில் ஈடுபட்ட 10 பேரை போலிஸ் கைது செய்துள்ளது. கடந்த ஞாயிற்றுக்கிழமை 16 வயது இளைஞர் செய்த புகாரின் அடிப்படையில் 15 முதல் 51 வயதுக்குட்பட்ட அந்த 10 மலேசியர்கள் கைது செய்யப்பட்டதாக குவாலா லங்காட் போலிஸ் தலைவர் Ahmad Ridhwan Mohd Nor தெரிவித்தார்.

புகார் செய்தவர் கேரித் தீவு வட்டச் சாலையில் விபத்து நடந்த இடத்திலிருந்து காரை இழுத்த போது ஒரு கும்பலால் தாக்கப்பட்டுள்ளார். அதனைத் தொடர்ந்து சிலாங்கூர் குற்றப்புலனாய்வு துறை மேற்கொண்ட விசாரணையின் ஒத்துழைப்போடு 6 சந்தேக நபர்கள் பந்திங்கில் கைது செய்யப்பட்டனர் என்றார் Ahmad Ridhwan.

அந்த 6 பேர் மீது விசாரணை நடத்தியதன் பயனாக மேலும் நால்வர் தெலுக் பங்லிமா காராங்-கில் கைதாகினர்.

நால்வருக்கு ஏற்கனவே போதைப் பொருள் மற்றும் பிற குற்றப் பதிவுகளும் இருந்துள்ளன. சிறுநீரக பரிசோதனையில் இருவர் போதை பொருள் உட்கொண்டிருந்தது கண்டு பிடிக்கப்பட்டுள்ளது. பிடிப்பட்டவர்கள் அனைவரும் 3 நாட்களுக்கு தடுத்து வைக்கப்பட்டுள்ளனர். இச்சம்பவம் தொடர்பில் பொதுமக்கள் ஆருடங்கள் வெளியிட வேண்டாம் என போலிஸ் கேட்டுக் கொண்டுள்ளது.

 Tags
10

ditahan

Pulau Carey

Rusuhan


சிலி விமான நிலையத்தில் கொள்ளை சம்பவம்  முறியடிப்பு  கொள்ளையன்  உட்பட இருவர் பலி

சன்டியாகோ, மார்ச் 9 – சிலி அனைத்துலக விமான நிலையத்தில் துப்பாக்கி ஏந்திய கொள்ளையர்களுக்கும் பாதுகாப்பு படையினருக்குமிடையே நடந்த துப்பாக்கிச் சண்டையில் விமான ஊழியர் ஒருவர் உட்பட இருவர் மாண்டனர். இந்த சம்பவத்தில் மாண்ட மற்றொரு நபர் கொள்ளையர்களில் ஒருவன் என அடையாளம் காணப்பட்டது . விமான நிலையத்தின் சரக்குப் பகுதியில் 32.5 மில்லியன் அமெரிக்க டாலர் ரொக்கத்தை பாதுகாப்பு ஆயுத வசதி கொண்ட டிரக் ஒன்றில் ஊழியர்கள் ஏற்றிக்கொண்டிருந்தபோது திடீரென மூன்று வாகனங்களில் வந்த 12 க்கும் மேற்பட்ட கொள்ளையர்கள் அப்பணத்தை கொள்ளையடிக்கும் முயற்சியின்போது அவர்கள் துப்பாக்கிச் சூடு நடத்தினர். அமெரிக்காவின் மியாமியிலிருந்து அந்த பணம் சிலியின் சன்டியாகோவிலுள்ள அனைத்துலக விமான நிலையம் வந்தடைந்தபோது அந்த கொள்ளைச் சம்பவம் நடைபெற்றது.

 Tags
airport heist

in failed Chile

Two dead


போட்டிக்சன் வட்டாரத்தில் கடைகளை உடைத்து  கொள்ளையிடும் கும்பல் முறியடிப்பு; நால்வர் கைது

போட்டிக்சன், அக் 19 – போட்டிக்சன் வட்டாரத்தில் கடைகளை உடைத்து கொள்ளையிடும் கும்பலைச் சேர்ந்த நால்வர் கைது செய்யப்பட்டனர். தெலுக் கெமாங்கிலுள்ள அடுக்கு மாடி குடியிருப்பில் 20 முதல் 40 வயதுக்குட்பட்ட அந்த சந்தேக நபர்கள் கைது செய்யப்பட்டதாக போர்ட்டிக்சன் மாவட்ட போலீஸ் தலைவர் சூப்பிரடெண்டன் அய்டி ஷாம் முஹம்மட் தெரிவித்தார். கடந்த ஞாயிற்றுக்கிழமை விடியற்காலை மணி 4.30 அளவில் மளிகை கடை ஒன்றில் நிகழ்ந்த கொள்ளையில் அவர்கள் சம்பந்தப்பட்டதாக தெரிகிறது. அதோடு அவர்கள் தங்கியிருந்த வீட்டின் அறை ஒன்றில் கொள்ளையின்போது கடைகளை உடைப்பதற்கு பயன்படுத்தப்படும் சாதனங்களும் பறிமுதல் செய்யபட்டதாக அய்டி ஷாம் தெரிவித்தார். இக்கும்பல் பயன்படுத்திய வாகனம் ஒன்றையும் போலீசார் பறிமுதல் செய்தனர். மேலும் அந்த கொள்ளையின்போது கடைக்கு வெளியே படுத்திருந்த வயதானவர் ஒருவர் பணம் கொடுக்க மறுத்ததால் அக்கும்பல் அவரையும் தாக்கியுள்ளனர் என விசாரணையில் தெரியவந்ததாக அய்டி ஷாம் கூறினார்.

 Tags
di PD

ditahan

Empat suspek

geng samun

pecah kedai


வெறுப்பு அரசியலை தூண்டும் மஹாதீர், ஹடி ஓய்வு பெறுவதே நல்லது- சுற்றுலா துறை அமைச்சர் தியோங்

வெறுப்புணர்வைத் தூண்டி மக்களைப் பிளவுபடுத்தும் அரசியலை முன்னெடுத்துள்ள முன்னாள் பிரதமர் Tun Mahatir மற்றும் PAS கட்சித் தலைவர் Abdul Hadi Awang இருவரும் அரசியலில் இருந்து ஓய்வுப் பெறுவதே சிறப்பு. அவர்கள் தங்களின் இறுதி காலத்தை அமைதியாக செலவிட வேண்டும் எனப் பரிந்துரைத்துள்ளார் சுற்றுலா துறை அமைச்சர் டத்தோ ஶ்ரீ Tiong King Sing.

நாட்டில் நடக்கும் ஊழலுக்கு முஸ்லிம் அல்லாதவர்களும் மலாய்க்காரர் அல்லாதவர்களுமே மூலக் காரணம் என Hadi  தொடர்ந்து கூறிவருகிறார். தமது சுய நல அரசியலுக்காக ஒரு குறிப்பிட்ட இனத்தின் மீது தவறான தோற்றத்தை ஏற்படுத்துவது சரியல்ல என Tiong கூறினார். இது நாட்டிற்கு எந்த வகையிலும் பயன் தராது ஆனால் அழிவுப் பாத்கைக்கு இட்டுச் செல்லும் என எச்சரித்தார்.

 Tags
from

Hadi

mahathir

politics

retire

should

Tiong


நிலவின்  தென் துருவ  ஆய்வுப்  பணிகளை   ரோவர்  நிறைவு  செய்தது  -இஸ்ரோ  அறிவிப்பு

புதுடில்லி, செப் 3 –
நிலவின் தென் பகுதியில் ஆய்வுப் பணிகளை
Pragyan Rover

நிறைவு செய்துள்ளதாக
ISRO

அறிவித்துள்ளது
.
கடந்த ஆகஸ்டு மாதம்
23
ஆம்தேதி நிலவின் தென் துருவத்தில் சந்திரயான்
3-
இன்
Vikram Lander

வெற்றிகரமாக தரையிரங்கியது
.
இதனை தொடர்ந்து
Lander-
ரில் இருந்து வெளியான
Pragyan Rover

கடந்த
14
நாட்களாக ஆய்வுப் பணிகளை மேற்கொண்டு வந்ததது
.

நிலவில்
100
மீட்டர் தூரம் நகர்ந்து ஆய்வு பணிகளை
Pragyan Rover

செய்துள்ளதாக
ISRO

தெரிவித்துள்து
.
Vikram Lander
தரையிங்கும்போது எடுத்த புகைப்படம்
,
Rover

வெளியேறும் வீடியோ உள்ளிட்ட புகைப்படங்களை
ISRO

தொடர்ந்து வெளியிட்டு வருகிறது
.

Rover-
ரில்
Battery

முழுமையாக
Charge

செய்யப்பட்டு பாதுகாப்பாக
Sleeper

Mode-
டில் நிறுத்தப்பட்டுள்ளது
.
அடுத்த சூரிய உதயத்தில்
Rover

மீண்டும் பணியை தொடங்கும் என
ISRO

நம்பிக்கை தெரிவித்துள்ளது
,
செம்டம்பர்
22
ஆம் தேதிக்கு பின்னர்
Pragyan Rover

மீண்டும் உயிர்பெற்று பணியைச் தொடங்கலாம்
.

அல்லது நிரந்தரமாக செயலற்றும் போகலாம்
.
மீண்டும் எழாவிட்டால் இந்தியாவின் நிலவுத் தூதுவனாக அங்கேயே
Pragyan Rover

இருக்கும் என
ISRO

விஞ்ஞானிகள் தெரிவித்துள்ளனர்
.

 Tags
Chandrayaan-3

is set into sleep mode"Isro

its tasks

rover has completed


DAP யிலிருந்து  டாக்டர் ராமசாமி வெளியேறினார்

ஜோர்ஜ் டவுன், ஆக 10 – பினாங்கு மாநிலத்தின் முன்னாள் துணை முதலமைச்சரான டாக்டர் பி.ராமசாமி DAP யிலிருந்து வெளியேறினார். பினாங்கு மாநில தேர்தலில் போட்டியிடுவதற்கு DAP யின் வேட்பாளர் பட்டியலில் அவருக்கு வாய்ப்பு மறுக்கப்பட்ட சில வாரங்களுக்கு பின் கட்சியிலிருந்து வெளியேறும் முடிவை அவர் இன்று அறிவித்தார். கட்சியின் தலைமைச் செயலாளர் Anthony Loke கிடம் இன்று காலையில் தமது விலகல் கடிதத்தை சமர்ப்பித்து விட்டதாக பட்டர்வெர்த்தில் நடைபெற்ற செய்தியாளர் கூட்டத்தில் ராமசாமி தெரிவித்தார். தீவிர ஆலோசனைக்குப் பிறகே தாம் இந்த முடிவை எடுத்ததாகவும் இந்த முடிவை எடுப்பதற்கு முன் தமது நண்பர்கள் மற்றும் குடும்பத்தினரிடம் விரிவாக விவாதித்ததாவும் அவர் கூறினார்.

ராமசாமி உட்பட ஏழு முன்னாள் சட்டமன்ற உறுப்பினர்கள் இம்முறை பினாங்கில் போட்டியிடுவற்கு வாய்ப்பு வழங்கப்படவில்லை. 2008 ஆம் ஆண்டிலிருந்து மூன்று தவணைக் காலம் அவர் பிறை சட்டமன்ற உறுப்பினராக இருந்துள்ளார். 2005 ஆம் ஆண்டில் தாம் இணைந்தபோது இருந்த கட்சியாக இன்னமும் DAP இருக்கிறதா என கடந்த மாதம் ராமசாமி கேள்வி எழுப்பியிருந்தார். வேட்பாளர் அறிவிப்பில் வெளிப்படையான போக்கு பின்பற்றப்படாததால் தாம் இந்த கேள்வியை எழுப்புவதாக அவர் தெரிவித்தார். கட்சியில் இளம் ரத்தம் பாய்ச்சுவற்காக நடப்பு சட்டமன்ற உறுப்பினர்கள் பலர் மீட்டும் போட்டியிடுவதற்கு வாய்ப்பு மறுக்கப்பட்டதாக கூறப்பட்டது. ஆனால் அதிக வாயதானவர்களைவிட இளம் வேட்பாளர்கள் போட்டியிடுவதற்கு இம்முறை வாய்ப்பு வழங்கப்படவில்லையென ராமசாமி சுட்டிக்காட்டினார்.

 Tags
keluar DAP

ramasamy


சுவிஸ்லாந்து  மலைப்பகுதியில்  விமானம்  விபத்துக்குள்ளானது மூவர் மரணம்

பெர்ன், மே 21 – சுவிட்ஷர்லாந்து மலைப்பகுதியில் சிறு ரக விமானம் ஒன்று விழுந்து நொறுங்கியதில் அதிலிருந்த மூவர் உயிரிழந்தனர். பிரான்ஸ் எல்லைக்கு அருகேயுள்ள சுவிட்சர்லாந்தின் Ponts -de martel மலைப்பகுதியில் அந்த விமானம் விபத்துக்குள்ளானதாக சுவிட்ஷர்லாந்து போலீசார் தெரிவித்தனர். விபத்து நிகழ்ந்த இடத்திலேயே விமானியும் அவரது இரண்டு பயணிகளும் மாண்டனர். அடர்ந்த காடுகளைக் கொண்ட மலைப்பகுதியில் அந்த விமானம் விபத்துக்குள்ளாதால் மீட்பு நடவடிக்கையை மேற்கொள்வதில் தாங்கள் சிரமத்தை எதிர்நோக்கியிருப்பதாக அதிகாரிகள் தெரிவித்தனர். இந்த விபத்திற்கான காரணம் என்னவென்று தெரியவில்லை.

 Tags
in Swiss Mountains

kills 3

plane crash


வாக்கு சீட்டை பொதுவில் பார்வைக்கு காட்டிய விவகாரம் ; சனுசியின் வாக்குமூலத்தை போலீஸ் பதிவுச் செய்யும்

பெட்டாலிங் ஜெயா, ஆகஸ்ட்டு 15 – கடந்த சனிக்கிழமை நடைபெற்ற, கெடா மாநில சட்டமன்றத் தேர்தல் வாக்களிப்பின் போது, வாக்குச் சீட்டை பொதுவில் காண்பித்த செயல் தொடர்பில், வாக்குமூலம் அளிக்க மாநில மந்திரி பெசார் டத்தோ ஸ்ரீ முஹமட் சனுசி மாட் நோர் விரைவில் அழைக்கப்படுவார் என, தேசிய போலீஸ் படைத் தலைவர் டான் ஸ்ரீ ரசரூடின் ஹுசைன் தெரிவித்தார்.

அவ்விவகாரம் தொடர்பில் புகார் செய்யப்பட்டுள்ளதால், சனுசியிடமிருந்து வாக்குமூலம் பதிவுச் செய்யப்படுவதாக ரசரூடின் சொன்னார்.

1954-ஆம் ஆண்டு தேர்தல் குற்றம் சட்டத்தின் கீழ் அவ்விவகாரம் விசாரிக்கப்படுகிறது.

விசாரணை முழுமைப்பெற்றவுடன், விசாரணை அறிக்கை தேசிய சட்டத் துறை தலைவரிடம் ஒப்படைக்கப்படுமெனவும் ரசரூடின் குறிப்பிட்டார்.

குற்றம் நிரூபிக்கப்பட்டால், ஓராண்டு வரையிலான சிறைத் தண்டனை அல்லது மூவாயிரம் ரிங்கிட் வரையிலான அபராதம் அல்லது இரண்டுமே விதிக்கப்படலாம்.

முன்னதாக, வேண்டுமென்றே தாம் அந்த வாக்குச்சீட்டை காட்டவில்லை எனவும், ஊடகவியலாளர்கள் புகைப்படம் எடுப்பதற்கு ஏற்ப திரும்பும் போது அந்த வாக்குச் சீட்டு திறந்து கொண்டதால் அது பொதுவில் காட்சிப்படுத்தப்பட்டது என சனுசி கூறிருந்தது குறிப்பிடத்தக்கது.

 Tags
Polis panggil Sanusi

untuk dirakam keterangan


கடத்தப்பட்ட  600 கிலோ  யானை தந்தங்கள் மீட்பு

ஹனோய் , பிப் 7 – ஆப்பிரிக்காவிலிருந்து கடத்தி வரப்பட்டதாக நம்பப்படும் 600 கிலோ யானைத் தந்தங்களை வியட்னாம் அதிகாரிகள் பறிமுதல் செய்தனர். வியட்னாமில் யானைத் தந்தங்களை வர்த்தகம் செய்வது சட்ட விரோதமான நடவடிக்கையாகும். எனினும் யானைத் தந்தங்கள் உட்பட புலித்தோல், புலி இறைச்சி, எறும்பு தின்னி எனப்படும் அழுங்கு உட்பட பல்வேறு வனவிலங்குகள் மற்றும் அவற்றின் உடல் உறுப்புக்கள் வியாட்னாமிற்குள் பெரிய அளவில் கடத்தி வரப்படுவதோடு அது தொடர்பான வர்த்தகம் சட்டவிரோதாக நடைபெற்று வருகின்றன. ஆப்பிரிக்காவிலிருந்து வந்த மாட்டு கொம்புகளைக் கொண்ட கொள்கனில் யானைத் தந்தங்களை இருந்ததை சுங்கத்துறை அதிகாரிகள் கண்டுப்பிடித்தாக வியட்னாம் அரசாங்கம் வெளியிட்ட அறிக்கையில் தெரிவித்தது.

 Tags
from Africa

have Seized

more than 600 Kg Ivory smuggles

Vietnam authorities


தோட்டா துளைக்காத SUV வாகனம் ; வாங்கினார் நடிகர் சல்மான் கான்

இந்தி திரையுலகின் முன்னணி நடிகர்களில் ஒருவரான, 57 வயது சல்மான் கானுக்கு பல முறை குண்டர் கும்பல் ஒன்று கொலை மிரட்டல் விடுத்துள்ளது.

அதனால், பாதுகாப்பு கருதி அந்த பஜ்ரங்கி பைஜான் (Bajrangi Bhaijaan) புகழ் நடிகர் தோட்டா துளைக்க முடியாத SUV ரக வாகனம் ஒன்றை வாங்கியுள்ளார்.

வெள்ளை நிறத்திலான அந்த வாகனம் சல்மான் கானுகாகவே பிரத்தியேகமாக வெளிநாட்டில் இருந்து தருவிக்கப்பட்டதாக கூறப்படுகிறது.

1998-ஆம் ஆண்டு, சல்மான் கானும் அவரது சில நண்பர்களும் சம்பந்தப்பட்டதாக கூறப்படும் கொலை வழக்கு ஒன்று தொடர்பில் மிரட்டல் விடுக்கப்பட்டதால், இதற்கு முன் அவர் தமது பாதுகாப்பை பலப்படுத்தி இருந்தார் என்பது குறிப்பிடத்தக்கது.

 Tags
bulletproof

buys a

car

salman khan


ஐரோப்பிய  கிண்ண காற்பந்து  போட்டிக்கான  தகுதிச் சுற்று  முடிவுகள்

ஸ்பிலிட், மார்ச் 26 – அடுத்த ஆண்டு நடைபெறவிருக்கம் ஐரோப்பிய கிண்ண காற்பந்து போட்டிக்கான D பிரிவுக்கான தகுதி சுற்று ஆட்டத்தில் Wales 1 – 1 என்ற கோல் கணக்கில் Crotia வுடன் சமநிலைக் கண்டது. சொந்த ரசிகர்கள் முன்னிலையில் நடைபெற்ற இந்த ஆட்டத்தில் குரோஷியா ஆட்டத்தின் 28 ஆவது நிமிடத்தில் ஒரு கோலை அடித்து முன்னணியில் இருந்தபோதிலும் ஆட்டம் முடிவடைவதற்கு மூன்று நிமிடம் இருக்கும்போது வேல்ஸ் குழுவின் Nathan Broadhead அடித்த கோலினால் இந்த ஆட்டம் சமநிலைக் கண்டது. D பிரிவுக்கான மற்றொரு ஆட்டத்தில் துருக்கி 2 -1 என்ற கோல் கணக்கில் Armenia வை வீழ்த்தியது. இதனிடையே ஏ பிரிவுக்கான ஆட்டத்தில் Spain 3- 0 என்ற கோல் கணக்கில் Norway குழுவை வென்றது.

 Tags
late goal

to draw

Wales snatch

with Croatia


மன்னர் சார்ல்ஸ்   முடிசூட்டும் நிகழ்வின்போது  அமைதியை  சீர்குலைத்த    51 பேர் கைது

லண்டன், மே 7 – பிரிட்டனின் 3 ஆவது மன்னர் Carles முடிசூட்டு விழாவின் போது பொது அமைதியயை சீர்குலைத்த 51 பேர் கைது செய்யப்பட்டனர். முடியாட்சிக்கு எதிரான குடியரசு குழுவின் தலைவரும் கைது செய்யப்பட்டவர்களில் அடங்குவர். போலீசாரின் கடமையை தடுக்க முயன்றதாக அவர்கள் கைது செய்யப்பட்டனர். எதிர்ப்பாளர்களின் ஊர்வலம் தொடங்குவதற்கு முன் குடியரசு ஆதரவு கும்பலின் தலைவர் Grahan Smith கைது செய்யப்பட்டதாக லண்டன் மாநாகர் போலீஸ் Commander Karen Findlay தெரிவித்தார்.

 Tags
52 people arrested

coronation

during king charles


அம்னோ  உதவித் தலைவர் பதவிக்கு  ஸம்ரி,அஸ்ராப் அஸாலினா உட்பட 9 பேர் போட்டி ?

கோலாலம்பூர், ஜன 31 – எதிர்வரும் மார்ச் மாதம் நடைபெறவிருக்கும் அம்னோ தேர்தலில் நடப்பு உதவித் தலைவர்களான டத்தோஸ்ரீ Ismail Sabri Yaakob, Datuk Sri Khaled Nordin மற்றும் Dauk Sri Mahzdir Khalid ஆகியோர் உட்பட ஒன்பது பேர் உதவித் தலைவர் பதவிக்கு போட்டியிடுவார்கள் என எதிர்பார்க்கப்படுகிறது. கட்சித் தலைவர் டத்தோ அகமட் ஸாஹிட் ஹமிடி ஆதரவாளர்களான டத்தோஸ்ரீ Zamri Kadir. Datuk Seri

Asyraf Wajdi Dusuki, Datuk Seri Azalina, Datuk Seri Shamul Anuar Nasarah ஆகியோரும் உதவித் தலைவர் பதவிக்கு போட்டியிடுவதற்கு திட்டமிட்டுள்ளதாக கூறப்படுகிறது. மேலும்

டத்தோஸ்ரீ Johari Abdul Ghami , Datuk Sri Hasni Mohammad ஆகியோரும் உதவித் தலைவர் பதவிக்கு களம் இறங்குவார்கள் என தெரிகிறது.

 Tags
among challengers for UMNO

and Azalina

Asyraf Wajdi

Veep post

Zamry


4- D  கடைகளுக்கு தடை விதிப்பதால் எதிர்பார்த்த பலன்  கிட்டப் போவதில்லை ; ராமசாமி

கோலாலம்பூர், ஜன 3 – கெடாவில், 4-D நான்கு இலக்க சூதாட்ட கடைகளுக்கு தடை விதித்திருக்கும் அம்மாநில அரசாங்கத்தின் முடிவு , எதிர்பார்த்த பலனைத் தரப் போவதில்லை என , பினாங்கு மாநில துணையமைச்சர் டாக்டர் பி.ராமசாமி கூறியிருக்கிறார். அந்த தடையின் மூலமாக சமூகத்தின் ஆதரவைப் பெற முடியுமென பாஸ் கட்சி நம்புகிறது. அதன் மூலமாக மாநிலத் தேர்தலில் வெற்றி பெறவும் அக்கட்சி கங்கணம் கட்டியிருக்கிறது. அந்த முடிவு, அரசியல் ரீதியாக பாஸ் கட்சிக்கு ஒரு பலமாக அமைந்தாலும், நாட்டில் 4- D சூதாட்டம் பெரிய அளவில் சட்டவிரோதமாக செயல்பட அது வழிவகுக்குமென ராமசாமி கூறினார். அந்த சூதாட்ட கடைகளை மூடியதன் வாயிலாக கெடா, வரியின் மூலமாக பெற்று வந்த வருமானத்தை இழப்பதோடு, சட்டவிரோதமாக செயல்படும் சூதாட்ட நடவடிக்கைகளை கட்டுப்படுத்த பெரும் சிரமத்தை எதிர்நோக்கும். அதோடு, ஒரு செயல் சட்டவிரோதமாக செயல்படும்போது , மறைமுகமாக கையூட்டுக்கும் அது வழிவகுக்குமென ராமசாமி கூறினார்.

 Tags
4-D

achieve

banning

expected

not

ramasamy

results

shops


கொள்கலனில் பெட்ரோல் நிரப்பிய சிங்கப்பூர் ஆடவர்கள் ; தடுக்க முயன்ற உணவு விநியோகிப்பாளரிடம் மூர்க்கமாக நடந்து கொள்ளும் காணொளி வைரல்

ஜொகூர், இஸ்கண்டார் புத்ரியிலுள்ள எண்ணெய் நிலையம் ஒன்றில், சிங்கப்பூர் நாட்டவர்கள் என நம்பப்படும் இருவர், உணவு விநியோகிப்பாளர் ஒருவரிடம் சண்டையிடும் காணொளி ஒன்று வைரலாகியுள்ளது.

கொள்கலனில் பெட்ரோல் நிரப்ப முயன்ற அவ்விருவரையும், சம்பந்தப்பட்ட உணவு விநியோகிப்பாளர் தடுக்க முற்பட்ட போது, அவர்கள் முரட்டுத்தனமாக நடந்து கொண்டதாக நம்பப்படுகிறது.

குறிப்பாக, சிங்கப்பூர் நாட்டு ஆடவர்களில் ஒருவன், தனது SUV வாகனத்தின் பின் புறத்திலிருந்து, ஸ்டேரிங் லோக் என நம்பப்படும் கருவியை எடுத்து வந்து உணவு விநியோகிப்பாளரை தாக்க முற்படுகிறான்.

@matkibol எனும் டிக் டாக் கணக்கில் பதிவேற்றம் செய்யப்பட்டுள்ள அந்த காணொளியை இதுவரை எட்டு லட்சம் பேர் பார்வையிட்டுள்ளனர்.

சம்பவத்தின் அங்கிருந்த இரு உதவி போலீஸ் அதிகாரிகள் நிலைமையை தணிக்க முயலும் காட்சிகளும் அதில் இடம் பெற்றுள்ளன.

 Tags
dalam tong

ditegur isi minyak

Dua lelaki

mengamuk

Singapura


இந்தியாவில் அயோத்யாவுக்குச் சுற்றுலா சென்ற மலேசிய பிரஜை தர்ம ராஜா ஹோட்டல் அறையில் இறந்து கிடந்தார்.

புதுடில்லி, அக் 10 – வட இந்தியாவை சுற்றிப் பார்க்க சென்ற மலேசிய பிரஜையான தர்ம ராஜா ஆர்.பி. சண்முகம் என்று அடையாளம் காணப்பட்ட ஆடவர் தாம் தங்கியிருந்த ஹோட்டல் அறையில் இறந்து கிடக்கக் காணப்பட்டார்.

மலேசியாவிலிருந்து அயோத்யாவுக்கு வருகை மேற்கொண்ட சுற்றுலா குழுவில் தர்ம ராஜா இடம் பெற்றிருந்ததாக புதுடில்லி ஊடகங்கள் தகவல் வெளியிட்டன. மிகப் பெரிய ஆலயம் ஒன்று கட்டப்பட்டுவரும் வளாகத்திற்கு அருகேயுள்ள ஹோட்டலில் 73 வயதுடைய தர்ம ராஜா தங்கியிருந்தார். அவரது மரணத்திற்கான உண்மையான காரணம் எதுவும் தெரியாது.

நான்கு பெண்கள் மற்றும் இரண்டு ஆடவர்களை உட்படுத்திய ஆறு சுற்றுப்பயணிகளைக் கொண்ட அவர்கள் ஞாயிற்றுக்கிழமையன்று அந்த ஹோட்டலில் மூன்று அறைகளில் தங்கியதாக இந்தியாவிலுள்ள பத்திரிகை ஒன்று தகவல் வெளியிட்டது. வெளியே சென்ற இரண்டு ஆடவர்கள் ஹோட்டல் அறைக்கு திரும்பியபோது அதன் கதவு பூட்டப்பட்டிருந்தது.

ஹோட்டல் நிர்வாகியின் உதவியோடு அந்த அறைக்கதவு திறக்கப்பட்டபோது தர்ம ராஜா தரையில் கிடந்ததாகவும் அப்போது தொலைக்காட்சி மட்டும் செயல்பட்டுக் கொண்டிருந்ததாக கூறப்பட்டது. தர்ம ராஜா உடனடியாக மருத்துவமனைக்குக் கொண்டுச் செல்லப்பட்ட அவர் இறந்துவிட்டதாக உறுதிப்படுத்தப்பட்டது.

 Tags
bilik hotel

ditemukan

india

mati

Rakyat Malaysia


கட்டாய மரண  தண்டனைய  ரத்து செய்யும்  மசோதா  நிறைவேற்றம்

கோலாலம்பூர், ஏப் 3 – கட்டாய மரண தண்டனையை ரத்துச் செய்யும் மசோதாவை நாடாளுமன்றம் ஏகமனதாக நிறைவேற்றியது. நாடாளுமன்ற உறுப்பினர்கள் தங்களது குரல் பதிவு வாக்கெடுப்பின் மூலம் அந்த மசோதா நிறைவேற்றுவதற்கு ஆதரவு வழங்கினர். இரண்டாவது மற்றும் மூன்றாவது முறையாக அந்த மசோதாவை வாசித்த பிரதமர்துறையின் சட்ட மற்றும் இயக்கங்கள் சீரமைப்புக்கான துணையமைச்சர் ராம் கார்ப்பால் சிங், தண்டனையை வழங்குவதில் நீதிபதிகள் தங்களது பிரத்தியோக அதிகாரத்தை பயன்படுத்தலாம் என்று தெரிவித்தார். கட்டாய மரண தண்டனைக்கு பதிலாக 40 ஆண்டுகள்வரை சிறை விதிக்கும் பிரத்தியோக உரிமைக்கு நீதிபதிகளுக்கு அந்த மசோதா அனுமதி வழங்குகிறது. அந்த மசோதா மீதான விவாதத்தில் 10 நாடாளுமன்ற உறுப்பினர்கள் பங்கேற்றனர் .

 Tags
Bill

death penalty

Dewan rakyat

mandatory

passes

to abolish


உலகக் கிண்ண  ஹாக்கி ; வேல்ஸ் குழுவை வீழ்த்தவேண்டிய கட்டாயத்தில் இந்தியா

புவனேஸ்வரர். ஜன 16 – உலகக் கிண்ண ஹாக்கிப் போட்டியில் நேற்றைய ஆட்டத்தில் இங்கிலாந்து குழுவை வீழ்த்த முடியாமல் கோல் எதுவுமின்றி சமநிலைக் கண்டதால் தற்போது இயல்பாக காலிறுதியாட்டத்திற்கு தேர்வு பெறுவதில் இந்தியா சிரமத்தை எதிர்நோக்கியுள்ளது. இந்தியக் குழு எதிர்வரும் 19 – ஆம் தேதி வேல்ஸ் குழுவுடன் மோதவிருக்கிறது. அந்த ஆட்டத்தில் இந்தியா வெற்றி பெற்றால் மட்டுமே காலிறுதியாட்டத்திற்கு இயல்பாக தகுதி பெறமுடியும். இந்தியாவுடன் டி பிரிவில் ஸ்பெய்ன், இங்கிலாந்து , வேல்ஸ் ஆகிய அணிகள் இடம்பெற்றுள்ளன. இவற்றில் முதல் இடத்தை பெறும் குழு மட்டுமே இயல்பாக காலிறுதியாட்டத்திற்கு தேர்வு பெறமுடியும். இந்தியா தனது தொடக்க ஆட்டத்தில் 2- 0 என்ற கோல் கணக்கில் ஸ்பெய்னை வீழ்த்தியிருப்பதால் கடைசி ஆட்டத்தில் வேல்ஸ் குழுவை சந்திக்கிறது. இதனிடையே நேற்று நடைபெற்ற மற்றொரு ஆட்டத்தில் ஸ்பெய்ன் 5 என்ற கோல் கணக்கில் வேல்ஸ் குழுவை வென்றது.

 Tags
0-0 stalemate

England

Hockey World Cup

india

play out


MH  17  விமானம்  சுட்டு வீழ்த்தப்பட்ட சம்பவம்  புதிய தகவல்   வெளியிடப்படும்

தெ ஹெக், ஜன 26- Malayaisa Airlines சின் MH 17 விமானம் சுட்டு வீழ்த்தப்பட்ட சம்பவம் தொடர்பில் புதிய தகவலை விசாரணை குழுவினர் அடுத்த மாதம் வெளியிடவிருக்கின்றனர். 2014 ஆம் ஆண்டு ஜூலை 17ஆம் தேதி உக்ரைய்னின் கிழக்குப் பகுதியிலுள்ள வான் வெளியில் பறந்துகொண்டிருந்த அந்த விமானத்தின் மீது ஏவுகணை தாக்குதல் நடத்திய உண்மையான தரப்பினர் யார் என்பதை விசாரணைக் குழுவினர் வெளியிடுவார்கள். அந்த விமானத்தை சுட்டு வீழ்த்தியதில் மூவர் குற்றவாளிகள் என கடந்த ஆண்டு தீர்ப்பளிக்கப்பட்டது. MH 17 விமானம் சுட்டு வீழ்த்தப்பட்ட சம்பவத்தில் அவ்விரமானத்தில் இருந்த அனைத்து 298 பேரும் கொல்லப்பட்டனர்.

 Tags
crash investigators

MH17

next month

reveal new findings


மறியலின்போது மருத்துவர்களுக்காக அதிக நேரம்  காத்திருக்க வேண்டியிருக்கும் ; ‘ Mogok Doktor Malaysia’

கோலாலம்பூர், மார்ச் 30 – மறியலில் ஈடுபட திட்டமிட்டிருக்கும் ‘Mogok Doktor Malaysia’ எனப்படும் ஒப்பந்த மருத்துவர்களை உட்படுத்திய இயக்கமொன்று , ஏப்ரல் 3-ஆம் தேதியிலிருந்து 5-ஆம் தேதி வரை 3 தினங்களுக்கு பொது மக்கள் அரசாங்க சுகாதார கிளினிக்குகளுக்கும் பொது மருத்துவமனைகளுக்கும் செல்ல வேண்டாமென எச்சரித்திருக்கின்றது.

அந்த தினங்களில் ஒப்பந்த மருத்துவர்கள் மறியலில் ஈடுபடுவதால், நோயாளிகள் மருத்துவர்களுக்காக காத்திருக்கும் நேரம், வழக்கத்தைக் காட்டிலும் மிக நீண்டதாக இருக்குமென அவ்வியக்கம் தெரிவித்திருக்கின்றது.

கடந்த முறை நடத்தப்பட்ட மறியலைப் போல் இல்லாமல் , இம்முறை குறிப்பிட்ட தினங்களில் ஒப்பந்த மருத்துவர்கள் மருத்துவ விடுப்பு அல்லது அவசர விடுப்பு எடுத்துக் கொள்ளும்படி கேட்டுக் கொள்ளப்பட்டுள்ளனர். சுமார் 8,000-கும் அதிகமான ஒப்பந்த மருத்துவர்கள் அந்த மறியலில் ஈடுபடுவார்கள் என Mogok Doktor Malaysia இயக்கம் கூறியிருக்கிறது.

 Tags
april 3-5

during doctors’

says mogok doktor malaysia

strike on

waiting hours

will be longer


ரஹ்மா திட்டம் ; வர்த்தக துறைக்கும் விரிவுப்படுத்தப்படலாம்

உணவு தொழில்துறையில் மட்டுமல்லாமல், தனியார் நிறுவனங்களிலும், வங்கி துறையிலும் மெனு ரஹ்மா திட்டத்தை விரிவுப்படுத்துவது குறித்து அரசாங்கம் பரிசீலித்து வருகிறது.

உணவு மற்றும் ஜவுளி தொழில்துறையில் மெனு ரஹ்மா திட்டத்திற்கு அதிக வரவேற்பு கிடைத்துள்ளதை அடுத்து, அதனை இதர துறைகளுக்கும் விரிவுப்படுத்க்துவது குறித்து ஆராயப்படுவதாக, உள்நாட்டு வாணிப – வாழ்க்கை செலவின அமைச்சர் டத்தோ ஸ்ரீ சலாவுடின் ஆயூப் தெரிவித்தார்.

அதன் வாயிலாக, வாழ்க்கை செலவினத்தை கட்டுப்படுத்தும் அரசாங்கத்தின் முயற்சிக்கு, பெருநிறுவனங்களாலும் பங்காற்ற முடியும் என்றாரவர்.

தனியார் நிறுவனங்களை உட்படுத்திய தொழில்துறையிலும், வங்கித் துறையிலும், நான்கு மாதத்திற்குள் மெனு ரஹ்மா திட்டம் அறிமுகம் காணும் என எதிர்ப்பார்க்கப்படுகிறது.

 Tags
commercial sector

extended to

Rahma Project


பாதிக்கப்பட்ட  மக்களுக்கு  உதவ முன்வந்த  அரசு ஊழியர்களுக்கு அன்வார் நன்றி  தெரிவித்தார்

புத்ரா ஜெயா, மார்ச் 21 – ஜோகூர் வெள்ளத்தினால் பாதிக்கப்பட்ட சிகமாட் மற்றும் பத்து பஹாட் மக்களுக்கு தன்னார்வ உதவித்திட்டத்தில் பங்கேற்க முன்வந்த நாடு தழுவிய நிலையிலான 1,520 அரசு ஊழியர்களுக்கு பிரதமர் டத்தோஸ்ரீ அன்வார் இப்ராஹிம் தமது நன்றியை தெரிவித்துக்கொண்டார். ரமடானுக்கு முன்னதாக நல்லதொரு தொடக்கம் இதுவென அவர் வருணித்தார். பாதிக்கப்பட்ட இடங்களை தூய்மைப்படுத்தும் பணியில் ஈடுபடும் அந்த அரசு ஊழியர்கள் உதவிப் பொருட்கள் அடங்கிய கூடை மற்றும் பள்ளிப் பிள்ளைகளுக்கு தேவையான அடிப்படை உதவிகளையும் வழங்குவார்கள்.

இது தவிர வாகனங்கள், மின்சாரப் பொருட்கள் ஆகியவற்றின் சின்ன சின்ன பழுதுகளையும் அவர்கள் சரி செய்வார்கள். அதோடு பாதிக்கப்பட்ட மக்களுக்கு உளவியல் ரீதியில் ஆதரவு வழங்கும் வகையில் அவர்களை சந்தித்து கலந்துரையாடுவார்கள். அவர்களது அந்த நடவடிக்கையில் 26 பஸ்கள் , 16 வேன்கள், எட்டு லோரிகள், 64 சக்கர வாகனங்கள் மற்றும் 39 கார்கள் என 153 வாகனங்களும் இடம்பெற்றுள்ளன.

 Tags
Anwar thanks

civil servants

for volunteering

in Johor

post-flood

programme


வெள்ள அபாயத்தை எதிர்நோக்குவதற்கு தயாராவீர் அரசு நிறுவனங்களுக்கு துணைப்பிரதமர் நினைவுறுத்து

கோலாலம்பூர்,செப் 28 – பல மாநிலங்களில் வெள்ளம் ஏற்பட்டதைத் தொடர்ந்து, நட்ம எனப்படும் தேசிய பேரிடர் நிர்வாக நிறுவனம், சிவில் தற்காப்புப் படை மற்றும் பாதுகாப்புப் படைகள் உள்ளிட்ட தொடர்புடைய நிறுவனங்கள் தயார் நிலையில் இருக்குமாறு துணைப் பிரதமர் டத்தோஸ்ரீ டாக்டர் அகமட் ஸாஹிட் ஹமிடி உத்தரவிட்டுள்ளார். வானிலை ஆய்வுத்துறையின் தொடச்சியான கனமழை எச்சரிக்கை நேற்றுடன் முடிவுற்றாலும் திடீர் வெள்ளம் உட்பட நெருக்கடி நிலையை சமாளிப்பதற்கு அரசு நிறுவனங்கள் தொடர்ந்து விழிப்பு நிலையில் இருக்க வேண்டுமென தேசிய பேரிடர் நிர்வாக தலைவரான அகமட் ஸாஹிட் தெரிவித்தார்.

“வெள்ளத்தால் பாதிக்கப்பட்டவர்கள் இந்த பேரழிவை எதிர்கொள்வதில் எளிதாகவும் வலிமையுடனும் இருக்க தாம் பிரார்த்தனை செய்வதாகவும், அதே வேளையில் வெள்ளம் அடிக்கடி ஏற்படும் பகுதியில் குடியிருப்பவர்கள் , எச்சரிக்கையுடன் இருப்பதோடு , அதிகாரிகள் தெரிவிக்கும் ஆலோசனைகளை பின்பற்றும்படி ஸாஹிட் ஹமிடி கேட்டுக்கொண்டார்.

அலோர் செட்டாரில், கெடா மலேசியக் குடிமைத் தற்காப்புப் படையானது, நாளை உயர் அலை தாக்கும் போது தொடர்ந்து மழை பெய்தால், மாநிலத்தில் வெள்ள நீர் தேங்கி நிற்பதை முன்னறிவிக்கிறது.

 Tags
Agencies on high flood alerd

DPM


இந்திய  பங்கு விலைகள்  அபரிதமாக  ஏற்றம் கண்டன

புதுடில்லி, மே 16 – ஆசியாவில் மிக வேகமான வளர்ந்துவரும் பொருளாதாரத்தை கொண்டுள்ள நாடாக திகழ்ந்துவரும் இந்தியாவில் வெளிநாடுகளின் பணப் புழக்கத்தினால் இந்திய பங்கு விலைகள் அரிகரித்துள்ளன. கடந்த மூன்று வாரங்களில் இந்திய பங்கு பரிவர்த்தனையில் 1பில்லியன் அமெரிக்க டாலருக்கும் அதிகமான பங்குகள் விற்பனை செய்யப்பட்டுள்ளன. உலகளாவிய நிலையில் பொருளதார மந்தநிலை காணப்பட்டாலும் இந்திய பொருளாதாரம் பாதுகாப்பாக உள்ளது .

சீனாவின் பொருளாதார மீட்சியில் ஏமாற்றம் ஏற்பட்டுள்ளதோடு , அமெரிக்காவின் பணவீக்க நெருக்கடி தைவான் மற்றும் தென் கொரியாவின் ஏற்றுமதியை நம்பியிருக்கும் நாடுகளின் தொழில் துறையின் வருமானத்தில் நெருக்கடி ஏற்பட்டாலும் கடந்த ஆகஸ்டு மாதம் முதல் இந்திய சொத்துடமைகளில் வலுவான பணப்புழக்கத்துடன் உள்ளது. நாளுக்கு நாள் இந்திய பொருளாதாரம் வலுவடைந்து வருவதாக Morgan Stanley Asia Limited நிறுவனத்தின் தலைமை ஆசிய பொருளாதார நிபுணரான Chertan Ahya இவ்வார தொடக்கத்தில் சுட்டிக்காட்டியிருந்தார்.

 Tags
Global inflows

push indian

record high

stock to


சிலாங்கூர் மாநில அரசாங்கத்தின்  ஏற்பாட்டில்  தைப்பூச் திருநாள்  நிகழ்ச்சிகள் 10,000 பேருக்கு  உணவு ஏற்பாடு

கோலாலம்பூர், பிப் 13 – எதிர்வரும் 5 ஆம் தேதி நடைபெறும் தைப்பூச திருவிழாவை முன்னிட்டு சிலங்கூர் மாநில அரசாங்கத்தின் ஏற்பாட்டில் பத்துமலை திருத்தலம் , கெர்லிங் அருள்மிகு சுப்ரமணியம் ஆலயம், கோலாசிலாங்கூர் ஸ்ரீ சுப்ரமணியர் ஆலயம் ஆகியவற்றில் பல்வேறு சிறப்பு நிகழ்ச்சிகள் ஏற்பாடு செய்யப்பட்டுள்ளன. பத்துமலை வளாக தொழில்மய பகுதியில் தைப்பூசத்திற்கு முதல் நாள் பிப்ரவரி 4ஆம் தேதி சனிக்கிழமை சிலாங்கூர் அரசாங்கத்தின் ஏற்பாட்டில் பல்வேறு சிறப்பு நிகழ்ச்சிகளும் நடைபெறும் . அந்த நிகழ்ச்சியில் சிறப்பு வருகையாளராக சிலாங்கூர் மந்திரிபுசார் டத்தோஸ்ரீ அமிருடின் ஷாரி கலந்து கொள்வார் என சிலாங்கூர் ஆட்சிக்குழு உறுப்பினர் வீ.கணபதி ராவ் உறுதிப்படுத்தினார்.

சமய மற்றும் பல்வேறு கலச்சார படைப்புகளும் இந்த நிகழ்ச்சியில் ஏற்பாடு செய்யப்பட்டுள்ளது. இந்த நிகழ்வில் 10 முதல் 30 ஆலயங்களின் பிரதிநிதிகளிடம் மந்திரிபுசார் சிலாங்கூர் அரசாங்கத்தின் மான்யங்களை வழங்கவிருக்கிறார். மேலும் மாநில அரசினால் அமைக்கப்படும் சிறப்பு கூடாரங்களில் மாலை 6 மணி முதல் நள்ளிரவுவரை சுமார் 10,000 பக்தர்களுக்கு உணவு மற்றும் பானங்கள் வழங்கப்படும்.

கெர்லிங் சுப்ரமணியர் ஆலயத்தில் பிப்ரவரி 4ஆம் தேதி மாலை 6 மணி முதல் இரவு 11 மணிவரை சிலாங்கூர் அரசாங்கத்தின் ஏற்பாட்டில் தைப்பூச கொண்டாட்ட சிறப்பு நிகழ்வுகளும் ஏற்பாடு செய்யப்பட்டுள்ளது. அதோடு பிப்ரவரி 5ஆம் தேதி தைப்பூச தினத்தன்று கோலாசிலாங்கூர் ஸ்ரீ சுப்ரமணியர் ஆலயத்தில் காலை 8 மணி முதல் பிற்பல் ஒரு மணிவரை பல்வேறு சிறப்பு நிகழ்ச்சிகளை சிலங்கூர் மாநில அரசாங்கம் ஏற்பாடு செய்துள்ளது. .

 Tags
Event

selangor

thaipusam


ஜவுளி,பொற்கொல்லர் உட்பட 3 துறைகளுக்கான வேலை விசாவை புதுப்பிக்கும் காலக்கெடு நீட்டிப்பு

கோலாலம்பூர், மார்ச் 27 – பொற்கொல்லர், முடிதிருத்தும் மற்றும் ஜவுளி ஆகிய 3 துறைகள், வெளிநாட்டுத் தொழிலாளர்களை தருவிப்பதற்கான PLKS எனப்படும் தற்காலிக வேலை அனுமதிக்கான பாஸ்-சை புதுப்பிக்கும் காலக்கெடுவை அரசாங்கம் மேலும் 3 மாதங்களுக்கு நீட்டித்துள்ளது.

இதற்கு முன்னர், அந்த பாஸ்-சை புதுப்பிக்கும் இறுதி காலக்கெடு மார்ச் 15 -ஆம் தேதி என நிர்ணயிக்கப்பட்டது.

இந்நிலையில், இவ்வாண்டு ஜூன் 15 -ஆம் தேதி வரை , அந்த காலக்கெடுவை நீட்டித்திருப்பதாக உள்துறை துணையமைச்சர் சம்சூல் அனுவார் நசாரா ( Shamsul Anuar Nasarah ) தெரிவித்தார். இதற்குப் பின்னர் அந்த காலக்கெடு நீட்டிக்கப்படாது எனவும் அவர் மக்களவையில் கூறினார்.

முன்னதாக, மார்ச் மாதத்திற்கு முன்பாக PLKS அனுமதி காலாவதியான , அந்த 3 துறைகளைச் சேர்ந்த வெளிநாட்டு தொழிலாளர்களின் வேலை அனுமதியை மேலும் ஓராண்டு வரை முதலாளிகள் நீட்டிக்க அனுமதி வழங்கப்பட்டது.

இதனிடையே, இந்தியர்கள் அதிகம் ஈடுபடும் இந்த 3 துறைகளைச் சேர்ந்த வெளிநாட்டு தொழிலாளர் விவகாரம் தொடர்பில் எடுக்கப்படும் அடுத்த கட்ட முடிவு தொடர்பில் அரசாங்கம் அறிவிக்குமெனவும் துணையமைச்சர் கூறினார்.

அந்த விவகாரத்தில் சம்பந்தப்பட்ட தரப்புகளுடன் சந்திப்பு நடத்தி திரட்டிய ஆய்வினை மனிதவள அமைச்சர் வி.சிவக்குமார் முன் வைத்தப் பின்னர் , அதன் தொடர்பில் எடுக்கப்படும் மேற்நடவடிக்கை குறித்து அறிவிக்கப்படுமென அவர் குறிப்பிட்டார்.

 Tags
BARBERS

deadline for

for goldsmiths

Govt extends

renewals

work visa


கைப்பேசி மோசடி, ஈப்போவில் பெண் தொழிலதிபர் RM118,880 இழப்பு

ஈப்போ செப் 20 – ஈப்போ தெலுக் இந்தானில் பெண் தொழிலதிபர் ஒருவர் கைப்பேசி மோசடியில் 118,880 ரிங்கிட்டை இழந்துள்ளார்.

48 வயதான அப்பெண்ணுக்கு இம்மாதம் 14ஆம் திகதி அழைப்பு ஒன்று வந்துள்ளது. அதில் பேசிய வருவாய் துறை அதிகாரி என தன்னை அறிமுகப்படுத்திக் கொண்ட ஆடவன் ஒருவன், அப்பெண்ணின் அடையாளம் தவறான நடவடிக்கைக்காக பயன்படுத்தப்பட்டுள்ளதாக கூறி அழைப்பை உயர் பதவி கொண்ட போலிஸ் அதிகாரி ஒருவருக்கு மாற்றியுள்ளான். இப்படி 4 உயர் அதிகாரிகள் என அறிமுகப்படுத்திக் கொண்ட ஆடவர்களிடம் அப்பெண் பேச, இறுதியில் தனது நகை, சேமிப்பு அனைத்தையும் வைத்து 118,880 ரிங்கிட்டை அந்த மோசடி கும்பலுக்கு பறிகொடுத்துள்ளார்.

பணத்தை பறிகொடுத்தப் பின்னரே இது ஒரு மோசடி என உணர்ந்த அப்பெண், தன் கணவரிடம் நடந்ததைக் கூறி பின்னர் போலிசில் இச்சம்பவம் குறித்து புகார் செய்யப்பட்டது.

 Tags
businesswoman loses RM118880

in phone scam over gallows threat

In Teluk Intan


தனது மகள் மால்தியின் முகத்தை முதல் முறையாக உலகிற்கு காட்டிய பிரியங்கா சோப்ரா

நியு யோர்க், ஜன 31 – வாடகைத் தாயின் மூலமாக பிறந்த தனது குழந்தையின் முகத்தை, முதல் முறையாக உலகிற்கு காட்டியிருக்கின்றார் பிரபல நடிகை பிரியங்கா சோப்ரா.

தனது கணவரான அமெரிக்க பாடகர் நிக் ஜோனசும் ( Nick Jonas ) அவரது சகோதரர்களும் , லாஸ் ஏஞ்சல்ஸ் -சில் உள்ள ஹாலிவூட் Walk Of Fame-மில் சிறப்பிக்கப்படும் நிகழ்ச்சியில்,, ஒரு வயதை எட்டிவிட்ட தனது மகள் Maltie Marie Jonas- சுடன் பிரியங்கா சோப்ரா கலந்து கொண்டார்.

பிரியங்காவும் அவரது கணவரும் இதற்கு முன்பு தங்களது குழந்தையின் புகைப்படத்தை மிக அரிதாக, தத்தம் சமூக வலைத்தளங்களில் பகிர்ந்து கொண்டிருந்தனர். ஆனால் அந்த புகைப்படங்களில் அவர்களது குழந்தையின் முகம் மறைக்கப்பட்டே இருந்தது.

 Tags
for the first time

Priyanka Chopra and Nick Jonas

reveal their daughter's face


நெடுஞ்சாலையில்  பட்டாசு    கொளுத்திய  லோரி ஓட்டுனர் கைது

கோலாலம்பூர், ஏப் 17 – கோலாலம்பூரில் Ampang Petronas Lotus சிற்கு எதிர்ப்புறம் MRR2 நெடுஞ்சாலையில் அண்மையில் ஆடவர் ஒருவர் பட்டாசு கொழுத்தும் காட்சி சமூக வலைத்தளத்தில் வைரலானதைத் தொர்ந்து அவர் கைது செய்யப்பபட்டார். 35 வயதுடைய லோரி ஓட்டுனர் ஒருவர் இரவு மணி 10 அளவில் கைது செய்யப்பட்டதாக அம்பாங் ஜெயா போலீஸ் தலைவர் Farouk Eshak தெரிவித்தார். தமது நண்பருக்கு சொந்தமான இடத்திலுள்ள வாடிக்கையாளர்கள் கேட்டுக்கொண்டதால் தாம் பட்டாசுகளை வெடித்ததாக அந்த நபர் தெரித்வித்திருப்பது தொடக்கக் கட்ட விசாரணை மூலம் தெரியவந்துள்ளது. விசாரணைக்காக புதன்கிழமைவரை அந்த ஆடவர் தடுத்துவைக்கப்பட்டுள்ளதாக Farouk Eshak கூறினார்.

 Tags
for letting off firewoks

Lorry driver nabbed

on highway


நிபுணத்துவம்  பெற்ற  மலேசியர்கள்  தாயகம்  திரும்புகின்றனர்! – மனிதவள அமைச்சர்  சிவகுமார் தகவல்

புத்ராஜெயா, மே 21- Malaysia@Heart (MyHeart) என்ற புதிய முயற்சி மக்களை ஊக்குவிக்கிறது. இதன் மூலம் உயர் நிபுணத்துவம் பெற்ற வெளிநாடுகளில் உள்ள மலேசியர்கள் தாயகம் திரும்புகின்றனர் என்று மனிதவள அமைச்சர் வி. சிவகுமார் இன்று தெரிவித்தார். அறிவார்ந்த மலேசியர்கள் வெளிநாடுகளில் புலம் பெயர்ந்து விட்டனர். இவர்களை மீண்டும் நாட்டிற்குள் அழைத்து வர மலேசிய இதயம் எனப்படும் MyHeart புதிய முயற்சி கைகொடுக்கிறது என்றார் அவர்.

TalentCorp மூலம் மனிதவள அமைச்சு இளம் வேலை வாய்ப்பு மாணவர்கள் திட்டத்தையும் வெற்றிகரமாக செயல்படுத்தி உள்ளது. மொத்தம் 2,407 பங்கேற்பாளர்கள் ஏப்ரல் 2023 வரை இந்த திட்டத்தை வெற்றிகரமாக முடித்துள்ளனர்.

இதுதவிர்த்து TVET பயிற்சி பெற்றவர்கள் மற்றும் பட்டதாரிகளுக்கான வேலை வாய்ப்பு திட்டத்தையும் மனிதவள அமைச்சு வெற்றிகரமாக மேற்கொண்டுள்ளது.

தொழில் நுட்பத் துறையில் பயிலும் மாணவர்களுக்கு தொழில் கல்வியை கற்றுத் தரும் முதலாளிகளுக்கு உதவும் வகையில் ஊக்கத்தொகையாக மூன்று மாதங்களுக்கு 600 வெள்ளியும் வழங்கப்படுகிறது என்று அவர் சொன்னார்.

 Tags
Expertise Received

information

Malaysians Homeland

of Manpower Sivakumar

Returning! - Minister


சிலாங்கூர்  வாக்காளர்களில்  அதிகமான  இளைஞர்களும் முதியர்வர்களும்  உள்ளனர்

கோலாலம்பூர், ஜூலை 5 – சிலாங்கூர் வாக்காளர்களின் அதிகமான இளைஞர்களும் முதியவர்களும் உள்ளனர். சிலாங்கூரில் 18 முதல் 20 வயதுடைய இரண்டு லட்சத்து 74,194 வாக்காளர்கள் உள்ளனர். இதற்கு அடுத்த நிலையில் கெடாவில் ஒரு லட்சத்து 4,284 இளையோரும், கிளந்தானில் 96,513 பேரும், பினாங்கில் 67,633 பேரும், Trengganu வில் 64,264 பேரும் நெகிரி செம்பிலானில் 55,017 பேரும் உள்ளனர், ஒட்டுமொத்தமாக 18 முதல் 20 வயதுடைய ஆறு லட்சத்து 61,905 வாக்காளர்கள் உள்ளதாக தேர்தல் ஆணைக்குழுத் தலைவர் அப்துல் கனி சாலே தெரிவித்தார். 21 வயது முதல் 29 வயதுடையவர்களில் 21லட்சத்து 69,120 வாக்காளர்கள் உள்ளனர். ஆறு மாநிலங்களில் சிலாங்கூரில் மட்டும் எட்டு லட்சத்து 51,180 பேர் வாக்காளிக்கவிருப்பதாக அவர் கூறினார். 90 வயதுக்கு மேற்பட்டோரில் 29,991பேர் வாக்களிக்கவிருக்கின்றனர், அவர்களில் சிலாங்கூரில் மட்டும் 8,631பேரும் உள்ளனர்.

 Tags
dan tua

paling ramai

pengundi muda

selangor


குழந்தை  பராமரிப்பு  நிலையத்தில்  சிறுவன் சித்ரவதை  செய்யப்படும்  காணொளி  வைரல்

கோத்தா கினபாலு, ஆக 10 – கோத்தா கினபாலு Jalan Kampung Seronok Nosoob பில் குழந்தைகள் பராமரிப்பு நிலையம் ஒன்றில் அதன் உரிமையாளர் அண்மையில் நான்கு வயது சிறுவனை தாக்கும் காட்சி சிசிடிவி எனப்படும் ரகசிய கண்காணிப்பு கருவியில் பதிவாகியுள்ளது. உணவருந்தும் அந்த சிறுவனை உதைப்பதும், அறைவதும் மற்றும் அந்த ஆடவர் கூர்மையான ஆயுதத்தினால் தொடர்ந்து தாக்கும் காட்சியை கொண்ட காணொளி சமுக வலைத்தளத்தில் வைரலாகி வருகிறது. தனது மகன் உதைக்கப்படுவதோடு பல முறை அறைவதை அந்த கணொளியில் பார்க்கும்போது மனம் வேதனையில் துடிப்பதாக தமது பெயரை வெளியிட மறுத்த அந்த சிறுவனின் தந்தை தெரிவித்துள்ளார். அந்த காணொளி காட்சியை தம்மால் பார்க்க முடியவில்லை.

தனது பிள்ளை இப்படி மோசமாக துன்புறுத்தப்படுவதை எந்தவொரு பெற்றோரும் பார்க்க முடியாது என அவர் கூறினார். அதுவும் உணவு உட்கொள்ளும்போது தமது மகன் தாக்கப்படுவது பெரும் வேதனையை ஏற்படுத்தியிருப்பதாக அவர் தெரிவித்தார். தனது மகன் துப்புறுத்தப்படுவது இது முதல் முறையல்ல என அவர் கூறினார். இச்சம்பவம் குறித்து Tanjung Aru போலீஸ் நிலையத்தில் புகார் செய்துள்ளதாக அவர் தெரிவித்தார்.

 Tags
allegedly abusing 4yr old boy

at sabah Childcare centre

Caregiver caught on CCTV


தொகுதி பங்கீடு  பேச்சில்  எந்தவொரு   உறுப்புக்  கட்சியையும்   தேசிய முன்னணி புறக்கணிக்காது

ஈப்போ, ஏப் 30 – எதிர்வரும் மாநில தேர்தல்கள் தொடர்பான தொகுதி பங்கீடு குறித்த நடைபெறும் பேச்சுக்களில் எந்தவொரு உறுப்புக் கட்சியையும் தேசிய முன்னணி புறக்கணிக்காது என அந்த கூட்டணியின் தலைமைச் செயலாளர் டத்தோஸ்ரீ zambry

Abdul Kadir தெரிவித்துள்ளார். தேசிய முன்னணியின் உறுப்புக் கட்சிகளின் பரஸ்பர இனக்கத்தின் பேரிலேயே தொகுதி பங்கீடுகள் வினியோகம் மீதான முடிவுகள் இருக்கும் என அவர் கூறினார். தேசிய முன்னணி உணர்வோடு தொகுதி பங்கீடு தொடர்பான எந்தவொரு பேச்சும் இருக்கும் என்றும் Zamry உறுதியளித்தார். தேசிய முன்னணி மற்றும பக்காத்தான் ஹராப்பான் இந்த விவகாத்திற்கு இணக்கப்பூர்வமான தீர்வைக் காணும் வகையில் பேச்சுக்கள் இருக்கும் என நேற்று நடைபெற்ற தேசிய முன்னணி உச்சமன்ற கூட்டத்திற்குப் பின செய்தியாளரகளிடம் பேசியபோது Zamry கூறினார்.

 Tags
all component

BN

parties

seat negotiations

state polls

to include


சிப்பாங்  ஆற்றில்  இரண்டு  சகோதரிகள் மூழ்கி மரணம் மற்றொருவர்  காணவில்லை

சிப்பாங், ஜூன் 5 – சிப்பாங்கில், Sungai sepang Kecil ஆற்றில் நீந்திக்கொண்டிருந்த ஏழு மற்றும் 9 வயதுடைய இரண்டு சகோதரிகள் மூழ்கி மாண்டனர். இவர்களை காப்பாற்றச் சென்ற 30 வயது ஆடவர் ஒருவர் காணவில்லையென அறவிக்கப்பட்டது. நேற்று நண்பகல் மணி 2.34 அளவில் இந்த துயரச் சம்பவம் நிகழ்ந்ததாக சிலாங்கூர் தீயணைப்பு மற்றும் மீட்புத்துறையைச் சேர்ந்த Wan Muhamad Razali தெரிவித்தார். சம்பவம் நிகழ்ந்த இடத்திலேயே 9 வயது சிறுதி இறந்ததாகவும் சம்பவம் நிகழ்ந்த இடத்திலிருந்து 50 மீட்டர் தொலைவில் அச்சிறுமியின் சகோதரியின் உடல் மீட்கப்பட்டதாக Wan Muhamad கூறினார். அந்த இரு சிறுமிகளையும் மீட்கும் நடவடிக்கையில் காணாமல்போன Mohd Faizal என்று அடையாளம் கூறப்பட்ட நபர் காணவில்லை என்றும் அவரை தேடும் நடவடிக்கை தொடர்ந்து மேற்கொள்ளப்படுவதாக Wan Muhamad தெரிவித்தார்.

 Tags
drown in a

river in sepang

Two sisters


காதலியை தாக்கினார் ; முன்னாள் கால்பந்து வீரரின் மீது  குற்றச்சாட்டு

பெட்டாலிங் ஜெயா ; ஜூன் 19 – தனது காதலியை தங்கும் குடியிருப்பில் வைத்து தாக்கியதாக , முன்னாள் தேசிய கால்பந்து வீரர் இன்று காலை பெட்டாலிங் ஜெயா நீதிமன்றத்தில் குற்றஞ்சாற்றப்பட்டார்.

கடந்த ஜூன் 7-ஆம் தேதி தனது காதலியின் உடலில் பலமாக தாக்கியதாக புகார் கிடைத்ததை அடுத்து போலீஸ் அவரை சந்தேகத்தின் பேரில் கைது செய்தனர்,

 Tags
bekas pemain bola sepak kebangsaan

Cederakan

didakwa pagi ini

teman wanita


பாகான் செராயில் 2 வயது குழந்தை சித்தரவதையால் மரணம்; மூவர் கைது

பாகான் செராய் அக் 15 – பேராக், பாகான் செராயில் தங்களது பாதுகாப்பில் இருந்த இரண்டு வயது ஆண் குழந்தை மரணம் தொடர்பில் 26 வயது ஆடவனும் அவனின் பெற்றோரும் கைது செய்யப்பட்டுள்ளனர்.

கடந்த வெள்ளிக்கிழமை மாலை 6 மணி வாக்கில் பாதிக்கப்பட்ட குழந்தை சுயநினைவற்ற நிலையில் ஒரு கிளினிக்கிற்கு 62 மற்றும் 57 வயது தம்பதி கொண்டு வந்ததாக கிரியான் மாவட்ட OCPD துணைத் தலைவர் ஜூனா யூசோஃப் தெரிவித்தார்.

அண்டை வீட்டுக்காரரான சந்தேகிக்கப்படும் நபர் அக்குழந்தையை விளையாட அழைத்துச் சென்றது விசாரணையில் தெரியவந்துள்ளது. அவர் தற்காலிகமாக அக்குழந்தையை கவனித்து வந்துள்ளார்.

அதன் பின்னர் அந்நபரின் பெற்றோர் அக்குழந்தையின் உடலில் காயங்களைக் கண்டு கிளினிக்கிற்கு அழைத்து சென்றுள்ளனர். இருப்பினும் அன்றிரவு ஏழு மணியளவில் அக்குழந்தை இறந்துவிட்டதாக அறிவிக்கப்பட்டுள்ளது.

அக்குழந்தையின் உடலில் காயங்களும் தீ தளும்புகளும் இருந்துள்ளதை மருத்துவ அதிகாரி கண்டுள்ளார்.

அக்குழந்தை தலையில் தாக்கப்பட்டிருப்பதோடு மர்ம உறுப்பில் காயங்களும் இருப்பது ராஜா பெர்மாய்சூரி பைனுன் மருத்துவமனையில் மேற்கொள்ளப்பட்ட சவப்பரிசோதனையில் கண்டறியப்பட்டுள்ளதாக ஜூனா யூசோஃப் கூறினார்.

சந்தேக நபர் விவாகரத்து பெற்றவர் எனக்கூறிய அவர் கைது செய்யப்பட்ட மூவரும் செக்‌ஷன் 302-ன் கீழ் கொலை குற்றத்திற்காக விசாரிக்கப்பட்டு வருவதாகவும் தெரிவித்தார்.

 Tags
dies

from suspected abuse

in Bagan Serai

Three arrested

two year old


முன்னாள் காதலியை 16 முறை கத்தியால் குத்தி, தலையில் அடித்து கொடூரமாக கொன்ற ஆடவன் கைது

இந்தியா, புதுடெல்லியில், உறவு முறிந்ததால் ஆத்திரமடைந்த ஆடவன் ஒருவன், நடு ரோட்டில் முன்னாள் காதலியை கான்கிரீட் துண்டுகளை கொண்டு தாக்கி கொடூரமான முறையில் கொலை செய்த சம்பவம் பெரும் பரபரப்பை ஏற்படுத்தியுள்ளது.

அந்த கொடூர கொலையை செய்த 20 வயது ஆடவன், கடந்த திங்கட்கிழமை உத்தரபிரதேச மாநிலத்தில் கைது செய்யப்பட்டான்.

வாக்குவாதத்திற்கு பின், அந்த 16 வயது பெண்ணை அவ்வாடவன் 16 முறை கத்தியால் குத்தும் காட்சிகளும், தலையை பிடித்து சுவற்றில் இடிக்கும் காட்சிகளும், சம்பவ இடத்தில் பொருத்தப்பட்டிருந்த CCTV இரகசிய கண்காணிபுக் காமிராவில் பதிவாகியுள்ளது.

எனினும், அச்சம்பவத்தின் போது, அங்கு கூடி நின்ற யாரும் அந்த ஆடவனின் இறக்கமற்ற செயலை தடுக்கவோ, அப்பெண்ணிற்கு உதவவோ முன்வரவில்லை.

சம்பவத்திற்கு சில நாட்களுக்கு முன், அப்பெண்ணை கொலை செய்யப் போவதாக கூறி அவன் மிரட்டியது போலீஸ் விசாரணையில் தெரிய வந்துள்ளது.

 Tags
A man stabbed

beating his head

his ex-lover 16 times

to death


சுங்கத் துறையின் அதிரடி  நடவடிக்கையில் 65,000 லிட்டர் பீர் பறிமுதல்

சிரம்பான், செப் 18 – நெகிரி செம்பிலான் சுங்கத் துறை அதிகாரிகள் மேற்கொண்ட அதிரடி நடவடிக்கையில் 65,000 லிட்டர் பீர் பறிமுதல் செய்யப்பட்டது. பல்வேறு வகையான அந்த பீர்களுக்கான சுங்க வரி கிட்டத்தட்ட 20 லட்சம் ரிங்கிட் என மதிப்பிடப்பட்டுள்ளது. பொதுமக்கள் கொடுத்த தகவலின் பேரில் கோலாலம்பூரில் ஜாலான் பூச்சோங்கிலுள்ள பழைய கிடங்கு ஒன்றில் பீர் கலங்கள் பறிமுதல் செய்யப்பட்டதாக சுங்கத்துறையின் இயக்குனர் Mohammad Hafiz தெரிவித்தார்.

 Tags
Kastam sita 65000 liter bir

libat cukai RM2 juta


‘சைரன்’ பயன்படுத்தி இதர வாகனங்களை முந்திச் சென்ற காரோட்டி ; போலீஸ் வலைவீச்சு

செர்டாங், அக்டோபர் 4 – ஸ்ரீ கெம்பாங்கான், ஜாலான் செர்டாங் பெர்டானாவில், “சைரன்” எச்சரிக்கை ஒலியைப் பயன்படுத்தி, ஆபத்தான முறையில் காரை செலுத்தி இதர வாகனங்களை முந்திச் சென்ற புரோட்டோன் சாகா ஓட்டுனரை போலீசார் தேடி வருகின்றனர்.

அச்சம்பவம் தொடர்பான 48 வினாடி காணொளி சமூக ஊடகங்களில், வைரலாகியுள்ளதை போலீஸ் அடையாளம் கண்டுள்ளதாக, செர்டாங் மாவட்ட போலீஸ் தலைவர் அசிஸ்டன் கமிஸ்னர் ஏ.ஏ. அன்பழகன் தெரிவித்தார்.

அச்சம்பவம் அக்டோபர் இரண்டாம் தேதி நிகழ்ந்த வேளை ; அது தொடர்பான காணொளி நேற்று தொடங்கி சமூக ஊடகங்களில் பரவலாக பகிரப்பட்டு வருவது தொடக்க கட்ட விசாரணையில் தெரிய வந்துள்ளது.

சாலை போக்குவரத்து சட்டத்தின் கீழ் அச்சம்பவம் விசாரிக்கப்படும் வேளை ; குற்றம் நிரூபிக்கப்பட்டால், ஐந்தாண்டுகள் சிறைத் தண்டனையும், ஐயாயிரம் ரிங்கிட்டிற்கு குறையாத, 15 ஆயிரம் ரிங்கிட்டிற்கு மேற்போகாத அபராதமும் விதிக்கப்படலாம்.

 Tags
mencelah kenderaan lain diburu

Pemandu guna siren


துரதிர்ஷ்டத்தை விரட்ட அண்டை வீட்டுக்காரரை கொலை செய்ய சதி

ஜகார்த்தா, ஜன 24 – ‘துரதிர்ஷ்டத்தை’ விரட்டுவதற்காக அண்டை வீட்டுக்காரரை கொலை செய்ய திட்டமிட்ட சம்பவம் இந்தோனேசியாவில் அம்பலமாகியுள்ளது.

இதற்கு முன்பாக சம்பந்தப்பட்ட ஆடவன் தனது இரு சகாக்களுடன் சேர்ந்து தம்முடன் பகையை வளர்த்துக் கொண்ட 9 பேரை கொலை செய்துள்ளதும் விசாரணையில் தெரியவந்துள்ளது. வீட்டின் முன் வைக்கப்படும் நஞ்சு கலக்கப்பட்ட காப்பி பொட்டளத்தை பயன்படுத்திய அந்த ஆடவன் இக்கொலைகளை செய்துள்ளான்.

 Tags
get rid

kill

neighbor

of 'shit'

plan


பொருளாதார  நோக்கங்களை  அடைவதற்கு  மலேசியர்களுக்கு உதவுவீர் தலைவர்களுக்கு -சிலாங்கூர்  சுல்தான்  வலியுறுத்து

ஷா அலாம், ஆக 31 – திட்டமிடப்பட்ட அனைத்து மேம்பாடுகளையும் முறையாக அமல்படுத்துவதன் மூலம் மக்கள் தங்களது பொருளாதார இலக்குகளை அடைவதற்கான நடவடிக்கைகளுக்கு புத்துயிரூட்டும்படி நாட்டின் தலைவர்களுக்கு மேன்மை தங்கிய சிலாங்கூர் சுல்தான் Sharafuddin Idris Shah

அறைகூவலல் விடுத்துள்ளார். தனது பொருளாதாரம் மற்றும் முதலீடுகளுக்காக சுயகாலில் இருப்பதற்காக அனைத்துலக ரீதியில் மலேசியா மீண்டும் மதிக்கப்பட வேண்டும் என அவர் விருப்பம் தெரிவித்துள்ளார். சுதந்திரத்தின் உண்மையான அர்தத்தின் முக்கியத்தை மலேசியர்கள் மதிக்க வேண்டும் என்றும் என்றும் சுல்தான் Sharafuddin நினைவுறுத்தினார்.

தேச விசுவாச உணர்வைவும் நாட்டின் மீது நேசம் மற்றும் பற்றையும் கொண்டிருக்கும் உணர்வுக்கு இது மேலும் புத்துணர்ச்சியை ஏற்படுத்தும் என்றும் அவர் கூறினார். மலேசியாவின் 66 ஆவது தேசிய தினத்தை முன்னிட்டு சிலாங்கூர் அரச அலுலக முகநூலில் வெளியிட்ட பதிவில் சுல்தான் இதனை தெரிவித்துள்ளார். விசுவாச உணர்வு, ஒற்றுமை மற்றும் ஐக்கியத்தை வெளிப்படுத்துவதற்கும் நாட்டின் பொருளாதார சுபிட்சத்திற்கும் மக்களின் நலத்திற்காகவும் ஆக்கப்பூர்வமான விளைவுகளை கொண்டுவருவதாக அமைய வேண்டும் என்றும் சுல்தான் Sharafuddin வலியுறுத்தினார்.

 Tags
achive economic goals

Help Malaysians

Selangor Sultan tells leaders


சக பணியாளரால் சுடப்பட்டு உயிரிழந்த Perhilitan அதிகாரி ; RM281,807 இழப்பீடு வழங்க நீதிமன்றம் உத்தரவு

சக பணியாளர் ஒருவரால் சுடப்பட்டு உயிரிழந்த, நெகிரி செம்பிலான், Perhilitan – வனவிலங்கு பாதுகாப்பு மற்றும் தேசிய பூங்கா அதிகாரி Cyril Quing-கின், மனைவிக்கும், இரு மகள்களுக்கும், இரண்டு லட்சத்து 81 ஆயிரத்து 807 ரிங்கிட் 20 சென்னை இழப்பீடாக வழங்க, சிரம்பான் செஷன்ஸ் நீதிமன்றம் உத்தரவிட்டது.

2018-ஆம் ஆண்டு, ரெம்பாவிலுள்ள, கம்போங் டுரியான் டாவுன் காட்டில், குரங்குகளை அழிக்கும் நடவடிக்கையின் போது, சக பணியாளரால் சுடப்பட்டதில் 35 வயது Cyril உயிரிழந்தார்.

அதனால், 2020 ஆண்டு, Cyril-லின் குடும்பத்தார், குரங்குகளை அழிக்கும் நடவடிக்கைக்கு பொறுபேற்றவரும், Cyril-லின் சக பணியாளருமான 35 வயது முஹமட் ஹக்கீம் முஹமட் கைரூடின், நெகிரி செம்பிலான் Perhilitan இயக்குனர், தீபகற்ப மலேசியாவின் Perhilitan தலைமை இயக்குனர், மலேசிய அரசாங்கம் ஆகியோருக்கு எதிராக வழக்கு தொடுத்தனர்.

Cyril-லின் மரணத்திற்கு, முஹமட் ஹக்கீம் தான் பொறுப்பு என்பது நிரூபிக்கப்பட்ட வேளை ; தங்கள் கண்காணிப்பின் கீழ் இருக்கும் பணியாளர்களின் பாதுகாப்பை உறுதிச் செய்வதில், நெகிரி செம்பிலான் Perhilitan, தீபகற்ப மலேசியாவின் Perhilitan, மலேசிய அரசாங்கம் ஆகியவை அலட்சியப் போக்கை கடைபிடித்ததும் தெரிய வந்ததால், அவர்கள் Cyril-லின் குடும்பத்தாருக்கு அந்த இழப்பீட்டு தொகையை செலுத்த வேண்டுமென நீதிபதி தனது தீர்ப்பில் குறிப்பிட்டுள்ளார்.

இதனிடையே, Cyril-லை சுட்டதாக கூறப்படும் முஹமட் ஹக்கீமிற்கு எதிராக, நோக்கமின்றி மரணத்தை விளைவித்ததாக மற்றொரு குற்றச்சாட்டும் சுமத்தப்பட்டுள்ளது.

இதர 16 பணியாளர்களுடன் குரங்குகளை அழிக்க சென்ற Cyril, திடீரென காட்டிலிருந்து வெளியே ஓடி வந்து, தாம் துப்பாக்கிச் சூட்டுக்கு இலக்கானதாக கூறியுள்ளார். உடனடியாக ரெம்பாவ் சுகாதார கிளினிக்கிற்கு கொண்டு செல்லப்பட்ட அவர் சிகிச்சை பலனின்றி உயிரிழந்தார். சவப்பரிசோதனையில், அவரது இடது மார்ப்பில், தோட்டா துளைத்த காயம் இருந்தது கண்டுபிடிக்கப்பட்டது குறிப்பிடத்தக்கது.

 Tags
807

arah defendan

bayar ganti rugi

ditembak

mahkamah

mati

rakan

RM281


அடுத்த  24 மணி நேரத்தில்  மேலும் இரு  சாதனைகளை  படைக்க  எவரெஸ்ட் ரவி  திட்டம்

காட்மண்டு , மே 11 – வானிலை சூழ்நிலை பொருத்தமாக இருந்தால் அடுத்த 24 மணி நேரத்திற்குள் 8,000 மீட்டருக்கும் உயரமான மேலும் இரண்டு மலைகளை ஏறி சாதனை புரிவதற்கு திட்டமிட்டுள்ளதாக எவரெஸ்ட் மலையேறி ரவி என்ற ரவிச்சந்திரன் கூறியுள்ளார். இந்த சாதனையை மேற்கொள்வதற்காக தற்போது அவர் எவரெஸ்ட் பேஸ்ட் கேம்ப் முகாமில் இருந்துள்ளார். இந்த சாதனையை படைக்க முடியும் என உறுதியோடு நம்புவதாகவும் தமது வெற்றி தற்போது சீதோஷ்ண நிலையை பொறுத்தே இருப்பதாக ஏற்கனவே மூன்று முறை எவரெஸ்ட் சிகரத்தை ஏறி சாதனை புரிந்தவரான ரவி தெரிவித்தார். ஒவ்வொரு முறையும் மலையேறும்போது புதிய அனுபவத்தை பெறுகிறேன். தீபெத் வழியாக தெற்கு மற்றும் வட பகுதி மையத்திலிருந்து எவரெஸ்ட் சிகரத்தை வெற்றிகரமாக ஏறிய ஒரே மலேசியர் என்ற பெருமையையும் ஏற்கனவே ரவி பெற்றுள்ளார்.

 Tags
Everest - Lhotse

in 24 hrs

new record

out to set

Ravi Everest


20  வயதுக்கு உட்பட்டவர்களுக்கான  உலகக் கிண்ண காற்பந்து போட்டியை நடத்தும் வாய்ப்பை இந்தோனேசியா  இழந்தது !

ஜகர்த்தா , மார்ச் 30 – இவ்வாண்டு மே மாதம் 20 ஆம் தேதி பாலியில் நடைபெறவிருந்த 20 வயதுக்குட்பட்டவர்களுக்கான உலகக் கிண்ண காற்பந்து போட்டியை ஏற்று நடத்தும் வாய்ப்பை இந்தோனேசியா இழந்தது. இப்போட்டியில் இஸ்ரேல் கலந்துகொள்வது தொடர்பான அரசியல் நெருக்கடியினால் இந்தோனேசியாவில் அப்போட்டியை நடத்துவதை அனைத்துலக காற்பந்து சம்மேளனமான FiFa ரத்துச் செய்துள்ளது. எனினும் இதற்கான காரணத்தை FiFa வெளியிட்ட அறிக்கையில் விவரிக்கவில்லை. விரைவில் இப்போட்டியை ஏற்று நடத்தும் நாடு குறித்து அறிவிக்கப்படும் என தெரிவிக்கப்ப்ட்டுள்ளது.

 Tags
deprived of the right

indonesia

israel

to host the

U-20 World Cup


சுதந்திரமாக துணிச்சலாக  குரல் எழுப்பக்கூடிய விருப்பு வெறுப்பற்ற ஊடகமே  மலேசியாவுக்கு தேவை  பாமி அறைகூவல்

ஈப்போ, மே 28 – சுதந்திரமாகவும் துணிச்சலாகவும் குரல் எழுப்பக்கூடிய விருப்பு வெறுப்பற்ற ஊடகமே மலேசியாவுக்கு தேவையென தொடர்பு மற்றும் இலக்கவியல் அமைச்சர் Fahmi Fadzil அறைகூவல் விடுத்துள்ளார். Check and balance எனப்படும் கண்காணிப்பது மற்றும் கவனிக்கும் நடைமுறைக்கு சுதந்திரமான துணிச்சலான ஊடகம் தேவையென அவர் வலியுறுத்தினார். மக்கள் சுட்டிககாட்டும் தவறுகளுக்கு முன்னுரிமை கொடுத்து விருப்பு வெறுப்பின்றி அவற்றை வெளியிடும் போக்கை ஊடகங்கள் கொண்டிருக்க வேண்டும் என Fahmi கேட்டுக்கொண்டார். 2023 ஆம் ஆண்டில் உலக ஊடக சுதந்திர குறியீட்டில் மலேசியா 73ஆவது இடத்தை பெற்றது. பல ஆண்டுகளுக்குப் பிறகு இத்தகைய உயர்ந்த இடத்தை மலேசியா பெற்றுள்ளது. இந்த நிலையை நாம் சாதாரணமாக எடுத்துக்கொள்ளக்கூடாது. இன்னும் அதிகமான பணிகளை நாம் செய்யவேண்டியிருப்பதாக இன்று Hawana 2023 தேசிய ஊடகவியலாளர் கொண்டாட்டத்தை முன்னிட்டு ஊடக கருத்தரங்கை தொடக்கி வைத்து பேசியபோது Fahmi தெரிவித்தார்.

 Tags
brave

Fahmi

Independent

Malaysia needs

media

says


உலகக் கிண்ண செஸ் போட்டியின் இறுதியாட்டம் மீண்டும்  டிராவானது இன்றைய இறுதிச் சுற்றில்  பிரக்ஞானந்தா-  மேக்னஸ் கார்ல்சென் மீண்டும் மோதல்

பாகூ, ஆக 24 – Azerbaijan னில் நடைபெற்றுவரும் உலகக் கிண்ண செஸ் போட்டியில் இந்தியாவின் இளம் வீரர் ஆர். பிரக்ஞானந்தாவுக்கும் நார்வே வீரர் மேக்னஸ் கார்ல்சென்னுக்குடையே நேற்று நடைபெற்ற இறுதியாட்டத்தின் 2ஆவது சுற்று ஆட்டமும் சமநிலையில் முடிந்தது. இதனைத் தொடர்ந்து வெற்றியாளரை நிர்ணயிப்பதற்கு அவர்கள் இருவரும் இன்று மோதுகின்றனர். நேற்று 2ஆவது சுற்றின் கிளாசிக்கல் ஆட்டம் நடைபெற்றது. பிரக்ஞானந்தா கருப்பு நிறக் காயக்ளுடனும், கார்ல்சென் வெள்ளை நிறக் காய்களுடனும் விளையாடினர். விறுவிறுப்பாக சுமார் ஒன்றரை மணி நேரம் நடைபெற்ற அந்த ஆட்டம், 30ஆவது நகர்த்தலில் முடிவுக்கு வந்தது. அப்போது நிலைமை டிராவாக இருந்ததால் இன்று அடுத்த சுற்றில் அவர்கள் மோதுகின்றனர்.

 Tags
: Game 2ends in Draw

Chess world cup

Praggnanandhaa VS Carlsen


தீ விபத்தில் தாய் மரணம் சுவாசிப்பதில் சிரமத்திற்குள்ளான 3 பிள்ளைகள் மருத்துவமனையில் சிகிச்சை

ஜொகூர் பாரு, செப் 14 – ஜொகூர் பாரு, ஜாலான் சென்யும், கம்புங் வாடி ஹனாவில் கடை வீடு ஒன்றில் ஏற்பட்ட தீவிபத்தில் பெண் ஒருவர் மரணம் அடைந்த வேளையில் ஏழு வயது சிறுமி உட்பட அவரது மூன்று பிள்ளைகள் சுவாசிக்க முடியாமல் மருத்துவமனையில் சிகிச்சை பெற்று வருகின்றனர். விடியற்காலை மணி 4.53 அளவில் அந்த தீ விபத்து குறித்து அவசர அழைப்பை பெற்றதாக தீயணைப்பு மற்றும் மீட்புத்துறையின் மூத்த ஆணையர் முகமது ஃபைஸ் தெரிவித்தார். மூன்று கடை வீடுகள் சம்பந்தப்பட்ட தீவிபத்து ஏற்பட்டட பகுதிக்கு 13 தீயணைப்பு வண்டிகளைச் சேர்ந்த 49 தீயணைப்பு வீரர்கள் அனுப்பிவைக்கப்பட்டதாக அவர் கூறினார். அந்த மூன்று கடைவீடுகளும் 65 விழுக்காடு முதல் 90 விழுக்காடுவரை அழிந்துவிட்டதாக அவர் தெரிவித்தார்.

எரிந்துகொண்டிருந்த கடை வீட்டிலுள்ள அறையில் சிக்கிக்கொண்ட நால்வர் பாதுகாப்புடன் மீட்கப்பட்டனர். எனினும் மீட்கப்பட்ட 53 வயது பெண் ஒருவர் சுவாசிக்க முடியாமல் சுல்தானா அமினா மருத்துவமனையில் இறந்தார் என முகமது ஃபைஸ் வெளியிட்ட அறிக்கையில் தெரிவித்தார். அந்த பெண்ணின் இரண்டு பிள்ளைகளான 21 மற்றும் 18 வயதுடைய இரண்டு இளைஞர்களும் 7 வயது சிறுமியும் இன்னமும் மருத்துவமனையில் சிகிச்சை பெற்று வருகின்றனர்.

 Tags
Ibu maut

sesak nafas

tiga anak


பெர்சாத்து அரசியல் ரீதியாக தாக்கப்படுகிறது ; முஹிடின்

கோலாலம்பூர், பிப் 21 – தமது கட்சியின் உறுப்பினர் ஒருவர் இன்று நீதிமன்றத்தில் நிறுத்தப்பட்டதை அடுத்து, அரசியல் ரீதியாக தாங்கள் தாக்கப்பட்டிருப்பதாக, பெர்சாத்து கட்சியின் தலைவர் டான் ஶ்ரீ முஹிடின் யாசின் கூறியிருக்கிறார்.

Jalan Duta –விலுள்ள நீதிமன்ற வளாகத்தில் பேசிய அந்த முன்னாள் பிரதமர், ஒவ்வொரு கட்சியும் செயல்படுவதற்கு நிதி கண்டிப்பாக தேவைப்படுமென கூறினார். அந்த நிதி வர்த்தக நிறுவனங்கள் வழங்கும் நிதியையும் உட்படுத்தியிருப்பதாக அவர் குறிப்பிட்டார்.

பக்காதான் ஹரப்பான், தேசிய முன்னணி கூட்டணிகளும் ஆதரவாளர்களிடம் இருந்து நிதியைப் பெற்றுள்ளன. ஆனால் , ஏன் அதன் தொடர்பில் அந்த கூட்டணியைச் சேர்ந்தவர்கள் யாரும் நீதிமன்றத்தில் குற்றம் சாட்டப்படவில்லை என அவர் கேள்வி எழுப்பினார்.

இதனிடையே , பெரிக்காத்தான் கூட்டணிக்கான மக்களின் ஆதரவு அதிகரித்துள்ளதை அடுத்து, தங்களைப் பலவீனப்படுத்த இத்தகைய அரசியல் தாக்குதலுக்கு தாங்கள் ஆளாவோம் என அறிவோம் எனவும் முஹிடின் கூறினார்.

 Tags
said Muhyiddin

selected prosecution

UNITE victims of


சிலாங்கூரில்  ம.இ.கா  – ம.சீ.சவுக்கு  தொகுதி உண்டு  ஸாஹிட்  உத்தரவாதம்

கோலாலம்பூர், ஜூன் 27 – எதிர்வரும் மாநில தேர்தல்களில் போட்டியிடுவதற்கு ம.இ.கா மற்றும் ம.சீ.சவுக்கு தொகுதிகள் வழங்கப்படும் என அம்னோ மற்றும் தேசிய முன்னணி தலைவருமான டத்தோஸ்ரீ அகமட் ஸாஹிட் ஹமிடி உத்தரவாதம் வழங்கியிருக்கிறார். ம.இ.காவுக்கும் ம.சீ.ச வுக்கும் தொகுதி வழங்கப்படாது என்ற வதந்திகள் உடனடியாக நிறுத்தப்பட வேண்டும் என அவர் கேட்டுக்கொண்டார். எதிர்வரும் மாநில தேர்தல்களில் போட்டியிடுவதற்கு அவ்விரு கட்சிகளுக்கும் தொகுதிகள் வழங்கப்படும். தேசிய முன்னணி உறுப்பு கட்சிகளுக்கிடையே தொகுதி வழங்கப்படாது என்ற புகைச்சல் வெளியாகுவது உடனடியாக நிறுத்திக்கொள்ளப்பட வேண்டும் என அவர் வலியுறுத்தினார். தேசிய முன்னணயின் உறுப்புக் கட்சிகளான ம.இ.கா மற்றும் ம.சீ.சவுக்கு தொகுதி வழங்கப்படும் என தாம் உறுதி வழங்குவதாகவும் அவர் தெரிவித்தார்.

 Tags
MCA

MIC ada kerusi pada PRN

Zahid Jamin


புத்தாண்டை  வரவேற்கும்  வகையில்  ஆலயங்களில் சிறப்பு பூஜைகள்

கோலாலம்பூர், ஜன 1 – இன்று 2023 புத்தாண்டு மலர்ந்ததை முன்னிட்டு நாடு முழுவதிலும் உள்ள பல்வேறு ஆலயங்களில் சிறைப்பு பூஜைகள் நடைபெற்றன. பெரும்பாலோர் தங்களது குடும்பத்தோடு ஆலயங்களில் நடைபெற்ற சிறப்பு பூஜைகளில் கலந்துகொண்டதோடு தங்களது உறவினர்கள் மற்றும் குடும்ப நண்பர்களுக்கு புத்தாண்டு வாழ்த்துக்களையும் பரிமாறிக் கொண்டணர். பத்துமலை திருத்தலத்திலுள்ள ஸ்ரீ கணேசர் ஆலயம், கோலாலம்பூர் ஜாலான் புடுவிலுள்ள கோர்ட்டு மலை பிள்ளையார் ஆலயம், ஈப்போ கல்லுமலை சுப்ரமணியர் ஆலயம், லாகாட் சாலையில் அமைந்துள்ள மரத்தடி விநாயகர் ஆலயம் உட்பட பல ஆலயங்களில் சிறப்பு பூஜைகளும் பிரார்த்தனைகளும் நடைபெற்றன.

இன்றைய புத்தாண்டு தினத்தில் வழக்கத்திற்கு மாறாக ஆலயங்களில் பெரும் திரளான பக்தர்கள் கலந்துக்கொண்டனர். கடந்த இண்டுகள் கோவிட் பெரும் தோற்றினால் பலர் ஆலயத்திற்கு செல்ல முடியாத நிலை உருவானது. இன்று ஆலயங்களுக்கு செல்ல தடை நீக்கியதால் காலை 7 மணி முதல் பலர் குடும்பத்தோடு பூஜைகளில் பங்கேற்றனர். அதே வேளையில் கோவிட் -19 தொற்று பரவலை தடுக்கும் வகையில் பலர் முன்னெச்சரிக்கையாக முகக் கவசங்களையும் அணிந்திருந்தனர். பெரும்பாலான ஆலயங்களில் பூஜைக்குப் பின்னர் காலை சிற்றுண்டியும் பக்தர்களுக்கு வழங்கப்பட்டது.

 Tags
New Year 2023

poojai

special day

special poojai


தாய்மொழிப்   பள்ளிகள்  இதர மொழிகளை  பயன்படுத்த அரசியலமைப்பு  சட்டம் அனுமதிக்கிறது

புத்ரா ஜெயா, ஆக 25 – தமிழ் மற்றும் சீனம் போன்ற தாய்மொழிப் பள்ளிகள் இதர மொழிகளை பயன்படுத்தலாம். தாய்மொழிப் பள்ளிகளில் தேசிய மொழி கட்டாய பாடமாக போதிக்கப்பட்டாலும் கூட்டரசு அரசியலமைப்பு சட்டத்தை அது மீறவில்லையென மேல்முறையீட்டு நீதிமன்றத்தில் தெரிவிக்கப்பட்டது. தமிழ் மற்றும் சீன பள்ளிகள் பொதுவான பாட திட்டங்களை பயன்படுத்துவதை உறுதிப்படுத்த வேண்டும் என கல்வி அமைச்சர் மற்றும் மலேசிய அரசாங்கத்தை பிரதிநிதிக்கும் மூத்த கூட்டரசு வழ க்கறிஞரான

Liew Horng Bin தெரிவித்தார். தாய்மொழிப் பள்ளிகளில் இதர மொழிகள் போதனை மொழியாக பயன்படுத்துவதை வரலாறு அங்கீகரித்துள்ளதேடு கூட்டரசு அரசியலமைப்பு சட்டத்தின் 152 ஆவது பிரிவும் இதற்கு அனுமதி வழங்குவதையும் Liew Horng Bin தெரிவித்தார்.

நாட்டில் தமிழ் மற்றும் சீனப்பள்ளிகள் தொடர்ந்து செயல்பட்டு வருவதும் அப்பள்ளிகளில் போதனை மொழியாக தமிழ் மற்றும் மெண்டரின் மொழிகள் பயன்படுத்துவது சட்டப்பூர்வமானது என கடந்த 2021 ஆம் ஆண்டு டிசம்பர் 29 ஆம் தேதி உயர்நீதிமன்ற நீதிபதி Mohd Nazlan Mohd Ghazali தீர்ப்பளித்தார்.

தாய்மொழிப் பள்ளிகளுக்கு எதிராக GPMS எனப்படும் தீபகற்ப மலாய் மாணவர்கள் சம்மேளனம், Gapena மற்றும் மலேசிய முஸ்லீம் ஆசிரியர் இயக்கம் தாய்மொழிப் பள்ளிகளுக்கு எதிராக தொடுத்திருந்த வழக்கை தள்ளுபடி செய்து Mohd Nazlan அந்த தீர்ப்பை வழங்கியிருந்தார். அந்த தீர்ப்பை எதிர்த்து அந்த மூன்று தரப்புகளும் மேல் முறையீடு நீதிமன்றத்தில் முறையீடு செய்திருந்தனர். மேல் முறையீடு மீதான விசாரணைக்கு டத்தோ Supang Lian , Datuk M .Gunalan மற்றும் Datuk Azizu Azmi Adnan ஆகிய மூவர் கொண்ட நீதிபதிகள் தலைமையேற்றுள்ளனர்.

 Tags
appeals court hears

Constitution allows other languages in vernacular schools


திருமணம் செய்து கொள்ள வற்புறுத்தியதால், காதலியை கொன்ற ஆடவன் கைது

இந்தியா, புது டெல்லியில், திருமணம் செய்து கொள்ள வற்புறுத்தியதால் காதலியை கொலை செய்த ஆடவன் கைது செய்யப்பட்டான்.

சம்பந்தப்பட்ட பெண்ணை காணவில்லை என அவரது பெற்றோர் புகார் செய்ததை அடுத்து, விசாரணையை தொடங்கிய போலீசார் அவனை கைது செய்தனர்.

விசாரணையில், திருமணம் செய்துக் கொள்ள வற்புறுத்தியதால், சினமடைந்த அந்த ஆடவன், ஏற்கனவே திருமணமான அப்பெண்ணை வெட்டி கொலை செய்ததை ஒப்புக் கொண்டான்.

கொலையூண்ட பெண்ணின் உடல் 25 நாட்களுக்கு பின்னர் கண்டுபிடிக்கப்பட்டது. ஏரி ஒன்றில் வீசப்பட்ட அப்பெண்ணின் உடலை மூன்று நாள் போராட்டத்திற்கு பின்னர் அதிகாரிகள் மீட்டனர்.

 Tags
A man kills his lover

asked her to marry him

because he


விநோசினியின்  மரணத்துக்கான காரணம் இன்னும் மர்மமாகவே உள்ளது ; வழக்கறிஞர் மனோகரன்

கோலாலம்பூர், மார்ச் 28 – UUM – வட மலேசிய பல்கலைக்கழக மாணவி எஸ். வினோசினி மின்சாரம் தாக்கி உயிரிழந்ததாக போலீஸ் கூறியிருக்கும் நிலையில், அவரது மரணத்துக்கான காரணம் இன்னும் மர்மமாகவே இருப்பதாக, அந்த மாணவியின் குடும்பத்தாரின் வழக்கறிஞர் கூறியுள்ளார்.

ஏனெனில், ஆகக் கடைசியாக எரிசக்தி ஆணையம் அனுப்பிய கடிதத்தில், அந்த மாணவி உயிரிழந்த சம்பவத்தில் மின்சாரம் தாக்கியதற்கான எந்த கூறுகளும் இல்லையென குறிப்பிட்டிருப்பதாக, வழக்கறிஞர் மனோகரன் தெரிவித்தார்.

இவ்வாறு இருக்கையில், போலீசும் UUM- மும், பாதிக்கப்பட்ட குடும்பத்தினரையும் பொதுமக்களையும் மாணவி வினோசினி மின்சாரம் தாக்கி இறந்தார் என ஏன் நம்ப வைத்ததாக அவர் கேள்வி எழுப்பினார்.

அதோடு, குடும்பத்தாருக்கு தெரியாமல் நடத்தப்பட்ட அந்த மாணவியின் இறப்புக்கான காரணத்தைக் கண்டறியும் நீதிமன்ற விசாரணைக்கான ஆவணங்களை, போலிசும், அரசாங்க வழக்கறிஞர் தரப்பும் வெளிப்படுத்தாமல் இருப்பது தங்களுக்கு மேலும் சந்தேகத்தை ஏற்படுத்தியிருப்பதாக அவர் கூறினார்.

அந்த வகையில், போலிசும், UUM – மும் பாதிக்கப்பட்ட குடும்பத்தினருக்கு இவ்விவகாரத்தில் நீதி கிடைப்பதில் முட்டுக் கட்டையாக இருப்பதாக மனோகரன் குறிப்பிட்டார்.

 Tags
Cause of death

death

family

is still a

lawyer

Mystery

Vinosiny's


நடிகர் விஷால்  தயாரிக்கும்  படங்களுக்கு தடை  உயர் நீதிமன்றம்  அதிரடி உத்தரவு

சென்னை, ஏப் 6 – நடிகர் விஷால் தயாரிக்கும் படங்களுக்கு நீதிமன்றம் அதிரடி உத்தரவு பிறப்பித்துள்ளது. அதோடு 15 கோடி ரூபாயை உயர்நீதிமன்றம் தலைமைப் பதிவாளர் பெயரில் 3 வாரங்களுக்குள் வங்கிகளில் நிரந்தர வைப்பீட்டுத் தொகையை Deposit செலுத்த வேண்டும் என்றும் விஷாலுக்கு நீதிமன்றம் உத்தரவிடுள்ளது. தங்களிடம் பெற்ற கடனை செலுத்தாமல் வீரமே வாகை சூடும் என்ற படத்தை வெளியிட விஷாலுக்கு தடை விதிக்க வேண்டும் என கோரி லைகா நிறுவனம் வழக்கு தொடர்ந்தது. இந்த வழக்கின் முடிவில் விஷாலுக்கு எதிரான நீதிமன்றம் தீர்ப்பு வழங்கியுள்ளது.

 Tags
actor Vishal

directs

high court

Rs.15 crore

to pay


துருக்கியில்  கடும் குளிராக  இருந்தாலும்  மலேசிய மீட்பு  குழுவினரின்  உற்சாகம்  குறையவில்லை

காஷியன்தெப் பிப் 14 – துருக்கியின் சீதோஷ்ண நிலை கடும் குளிராக இருந்தாலும் நிலநடுக்கத்தில் இடிந்த கட்டிடத்தின் இடிபாடுகளில் சிக்கிக்கொண்டவர்களை தேடும் மற்றும் மீட்கும் நடவடிக்கையில் ஈடுபடும் மலேசிய மீட்புக் குழுவினர் ஆர்வம் குறையாமல் தொடர்ந்து தங்களது பணியை தொடர்கின்றனர். நில நடுக்கத்தினால் மிகவும் மோசமாக பாதிக்கப்பட்ட Nurdagi யில் மலேசிய மீட்புக் குழுவினர் சோர்வின்றி உற்சாகத்தோடு தங்களது பணியில் ஈடுபட்டு வருவதாக தேசிய பேரிடர் நிர்வாக நிறுவனத்தின் நடவடிக்கை பிரிவின் நிர்வாகி டத்தோ Mohd Khairi Khairuddin தெரிவித்தார். இடிந்த கட்டிடத்தின் இடிபாடுகளில் ஒரே குடும்பத்தைச் சேர்ந்த ஐவரை சனிக்கிழமையன்று வெளியேற்றுவதில் வெற்றி பெற்றதைத் தொடர்ந்து மலேசிய மீட்புக் குழுவினரின் உற்சாகம் மேலோங்கியிருப்பதாக அவர் கூறினார். Nurdagi விளையாட்டரங்கில் உள்ள மலேசிய மீட்புக் குழுவினர் நடவடிக்கை மையத்தை பார்வையிட்டதோடு அவர்களிடம் விளக்கம் பெற்ற பின் பின் Mohd Khairi பெர்னாமா மற்றும் ஆர்.டி.எம்மிற்கு வழங்கிய பேட்டியில் இதனை தெரிவித்தார்.

 Tags
continuing the mission

did not stop

The cold weather

the national SAR team from


அக்காவுடன் திருமண நிச்சயம்; தங்கையுடன் காதல் – திருமணத்தன்று ஆடவன் எடுத்த அதிரடி முடிவு

புது டெல்லி, மே 10 – தங்கையுடன் காதலில் இருந்த ஆடவன் ஒருவனுக்கு காதலியின் அக்காவுடன் திருமணம் நிச்சயம் செய்யப்பட்ட சம்பவம் இறுதியில் தகராற்றில் முடிந்துள்ளது.

திருமணத்தை நிறுத்தாவிட்டால் கட்டிடத்திலிருந்து குதித்து தற்கொலை செய்துக் கொள்வதாக திருமண நாளன்று காதலியான தங்கையிடமிருந்து அழைப்பு பெற்றுள்ளான் மணமகன். பதறிப்போன அந்த ஆடவன் இறுதியில் தனது காதல் பற்றிய விவரத்தை வந்திருந்த அனைவரின் முன்பே கூறிவிட விவகாரம் போலிஸ் வரை சென்று விட்டது.

இறுதியில், போலிஸ் தலையீட்டில் இருவீட்டார் சம்மதத்துடன் தங்கைக்கும் அந்த ஆடவனுக்கு திருமணம் செய்து வைக்கப்பட்டுள்ளது.

இந்த தைரியம் தொடக்கத்திலேயே வந்திருந்தால் , மணமேடை வரை ஒரு பெண்ணை வரவழைத்து இப்படி செய்திருக்க வேண்டாமே என வலைத்தளவாசிகள் அக்காவுக்கு ஆறுதல் கூறிவருகின்றனர்.

 Tags
A last minute

for the

groom

surprise


DAP யிலிருந்து  ரோனி லியு  விலகுகிறார்

கோலாலம்பூர், ஜூன் 23 -DAP யின் மத்திய செயலவை உறுப்பினரான Ronnie Liu கட்சியியிலிருந்து விலகப்போவதாக அறிவித்துள்ளார். தமது எதிர்ப்பார்ப்புக்களை மீறி பல சம்பவங்கள் நடந்துள்ளதாக DAP யின் தலைமைச் செயலாளர் Anthony Loke கிற்கு எழுதியுள்ள கடிதத்தில் Sungai Pilek சட்டமன்ற உறுப்பினருமான Ronnie Liu தெரிவித்துள்ளார். எனவே நாளை ஜூன் 24ஆம் தேதி முதல் DAP யுடனான தமது உறுப்பியத்தை ஒரு முடிவுக்கு கொண்டு வருவதாக அவர் குறிப்பிட்டுள்ளார். மேலும் இதுவரை தமக்கு வழங்கப்பட்ட வாய்ப்புக்கள் மற்றும் நம்பிக்கைக்காக அனைவருக்கும் நன்றியை தெரிவித்துக் கொள்வதாக Anthony Loke கிற்கு அனுப்பியுள்ள கடிதத்தில் Ronnie Liu தெரிவித்துள்ளார். கடந்த 41 ஆண்டுகாலமாக Ronnie Liu DAP உறுப்பினராக இருந்து வந்துள்ளார்.

கட்சியின் முடிவுக்கு உடன்பாடாத தேர்ந்தெடுக்கப்பட்ட மக்கள் பிரதிநிதிகள் இயல்பாகவே தங்களது உறுப்பினர் தகுதியை இழப்பார்கள் என கட்சியின் சட்டவிதியில் கொண்டுவந்த திருத்தம் குறித்த தமது அதிருப்தியை ரோனி லியு கடந்த செப்டம்பர் மாதம் பகிர்ந்துகொண்டார். DAP யில் இனியும் ஜனநாயகம் இல்லை என்தை இது காட்டுவதாக அவர் கூறியிருந்தார். அதோடு கடந்த காலங்களில் DAP யுடன் இருந்த தகராறுகளை மறந்துவிட்டு நாட்டின் நலனுக்கு ஒன்றினைந்து பணியாற்றும்படியும் அவர் அம்னோவை கேட்டுக்கொண்டார்.

 Tags
Ronnie liu

to Quit DAP


கார் வெடித்ததில் ஒரே குடும்பத்தை சேர்ந்த மூவருக்கு தீக்காயம்

அலோர் ஸ்டார் ; ஜூன் 14 – அலோர் ஸ்டார், தாமான் இன்டாஸ்ட்ரி ரிங்கான் ஸ்ரீ மெர்கோங் எனும் இடத்தில் நேற்று நிகழ்ந்த Proton Wira கார் வெடிப்பு சம்பவத்தில்,ஒரே குடும்பத்தை சேர்ந்த மூவருக்கு தீக்காயம் ஏற்பட்டுள்ளது.

கார் வெடிப்பு சம்பவத்தில் பாதிக்கப்பட்ட 54 வயது , Tuah Omar மற்றும் 5 வயது மகன் Muhammad Firdaus Syawal Abdullah இருவரும் கவலைக்கிடமான நிலையில் அவசர சிகிச்சை பிரிவில் அனுமதிக்கப்பட்டுள்ளனர்.

அதே வேளையில் அக்காரில் பயணித்த மனைவி மற்றும் அக்குழந்தையின் தாய் என நம்பப்படும் , 36 வயது, Noor Azlina Abu Bakar-விற்கு கையில் தீக்காயம் ஏற்பட்டுள்ளதாக, Kota Setar மாவட்ட காவல்துறை அதிகாரி, Asisten Komisioner Ahmad Shukri Mat Akhir தெரிவித்துள்ளார்.

காவல் துறை , இவ்விபத்தின் முக்கிய காரணத்தை கண்டறிய தீயணைப்பு மீட்பு படையினரிடம் கேட்டுக் கொண்டுள்ளதாக அவர் கூறினார்.

 Tags
anak masih di zon kritikal

bapa

Wira terbakar


ஆடவரை கொலை செய்து உடலை  புதைத்த  காதல் ஜோடி ; தடுப்புக் காவல் நீட்டிப்பு

சுபாங் ஜெயா, பிப் 11 – கடந்தாண்டு மே மாதம் சிலாங்கூர், சுபாங் ஜெயாவில் , ஆடவர் ஒருவரைக் கொலை செய்து , அவரது உடலை பங்களா வீட்டிற்கு பின்புறம் புதைத்து பெரும் அதிர்ச்சியை ஏற்படுத்திய சம்பவத்தை அடுத்து, கைதான இரு இந்திய நாட்டவர்களின் தடுப்புக் காவல் 6 நாட்களுக்கு நீட்டிக்கப்பட்டுள்ளது.

காதலர்களான 30, 25 வயதுடைய அவ்விருவரின் முந்தைய 7 நாள் தடுப்புக் காவல் முடிவுற்றதைத் தொடர்ந்து, அவ்விருவரின் தடுப்பு காவல் மேலும் நீட்டிக்கப்பட்டிருப்பதாக சுபாங் ஜெயா மாவட்ட போலீஸ் தலைவர் Wan Azlan Wan Mamat தெரிவித்தார்.

கைதான இந்திய நாட்டு ஆடவர், தனது காதலியின் கணவரை கொலை செய்து புதைத்ததாக இதற்கு முன்பு உள்நாட்டு ஊடகங்கள் செய்தி வெளியிட்டிருந்தன.

 Tags
burying the body behind the bungalow

murder

remanded in custody

the couple


காதல் செய்த மாயம் ; ஒரு கிராமமே இருளில் மூழ்கிய சம்பவத்தால் பரபரப்பு

புதுடெல்லி, ஜூலை 26 – பீஹார் மாநிலத்தில், யார் கண்ணிலும் படாமல், பக்கத்து கிராமத்தை சேர்ந்த காதலனை பார்க்க வேண்டும் என்பதற்காக, பெண் ஒருவர் தன் கிராமத்தில் மின்சாரத்தை துண்டித்து வந்த சம்பவம் பெரும் பரபரப்பை ஏற்படுத்தியுள்ளது.

அதனால், ஒரு வாரத்திற்கும் மேலாக, குறிப்பாக இரவு நேரத்தில் ஏற்பட்ட வழக்கத்துக்கு மாறான மின்சார தடையால் கிராம மக்கள் அவதியுற சேர்ந்ததாக கூறப்படுகிறது.

இதில் கொடுமை என்னவென்றால், அந்த மின்சார தடையை திருடர்களும் சாதகமாக பயன்படுத்திக் கொண்டது தான்.

அதனால், மின்சார வாரியத்திடம் பொதுமக்கள் புகார் செய்தும் பலனில்லை. மின்சார இணைப்புகளை சோதநை செய்த மின்சார வாரிய அதிகாரிகள் அதில் கோளாறு எதுவும் இல்லை என கூறிவிட்டதால் குழப்பம் இன்னும் மோசமடைந்தது.

எனினும், இருள் சூழ்ந்த ஓர் இரவில் கிராமத்தில் நுழைந்த அப்பெண்ணின் காதலனை விழித்திருந்த கிராமவாசிகள் வளைத்து பிடித்ததை தொடர்ந்து, மர்ம முடிச்சி அவிழ்ந்தது.

எனினும், அவ்வாடவன் தாக்கப்பட்டது இரு கிராமவாசிகளுக்கும் இடையில் கலவரமாக உருவெடுத்தால், இறுதியில் பேச்சு வார்த்தை வாயிலாக மின்சாரத்தை துண்டித்த ஜோடிக்கு திருமணம் செய்து வைக்கப்பட்டதாக கூறப்படுகிறது

 Tags
Demi cinta

satu kampung bergelap


ஆடம்பர நிறுவனங்களின் பங்குகள் சரிவு ; ஒரே நாளில் 11 ஆயிரம் கோடியை இழந்தார் பெர்னார்ட்

பொருளாதார பின்னடைவால், ஆடம்பர பொருட்களுக்கான தேவை குறைந்துள்ளதால், உலக கோடிஸ்வரரான பெர்னார்ட் அர்னால்ட் (Bernard Arnault), ஒரே நாளில் 11 ஆயிரத்து 200 கோடி அமெரிக்க டாலர் அல்லது 51 ஆயிரத்து 200 கோடி ரிங்கிட் பணத்தை இழந்தார்.

இவ்வாண்டு தொடக்கத்தில், ஐரோப்பாவிலுள்ள ஆடம்பர நிறுவனங்களின் பங்குகள் ஏற்றம் கண்டதை அடுத்து, LVMH – லூயிஸ் உய்ட்டன் ஆடம்பர நிறுவனத்தின் தோற்றுனரான பெர்னார்டின் செல்வம் அதிகரித்தது.

எனினும், கடந்த செவ்வாய்கிழமை அந்த ஆதாயத்தில் சிலவற்றை அவர் திரும்பக் கொடுக்க நேரிட்டது.

கடந்த ஒரு வருடத்திற்கு மேலாக, ஐரோப்பிய ஆடம்பர நிறுவனங்கள் பதிவுச் செய்து வரும் பரந்த சரிவின் மத்தியில்,பாரிசில் மட்டும் லூயிஸ் உய்ட்டன் பங்குகள் ஐந்து விழுக்காடு சரிந்தன.

அதனால், ஐரோப்பிய ஆடம்பரத் துறை, சுமார் மூவாயிரம் கோடி அமெரிக்க டாலரை இழந்ததாக கூறப்படுகிறது.

 Tags
in LVMH rout

loses US$11bil

World’s richest man


முஸ்லிம்  சகோதரர்களுடன்  இணைந்து  பெருநாளை  கொண்டாடுவோம்  – டான்ஸ்ரீ விக்னேஸ்வரன்

கோலாலம்பூர், ஏப் 22 – நாட்டில் சகோதரத்துவமும் ஒற்றுமையும் , நல்லெண்ணமும் தொடர்ந்து வலுவடைவதற்கு முஸ்லிம் சகோதர்களுன் ஒன்று சேர்ந்து நோன்பு பெருநாளை கொண்டாடுவோம் என ம.இ.காவின் தேசிய தலைவர் டான்ஸ்ரீ எஸ்.ஏ விக்னேஸ்வரன் கேட்டுக்கொண்டார். புனிதமான ரம்லான் மாதத்தில் 30 நாட்கள் நோன்பிருந்து, பசியை உணர்ந்து, இறைசக்தியையும் பூரணமாக அனுபவித்து, நோன்புப் பெருநாளைக் கொண்டாடி மகிழும் முஸ்லீம் நண்பர்களுக்கும் அவர்களது குடும்பத்தினருக்கும் தமது நோன்பு பெருநாள் வாழ்த்துக்களை விக்னேஸ்வரன் தெரிவித்துக் கொண்டார்.

‘இஸ்லாம் எங்கள் வழி, இன்பத் தமிழ் எங்கள் மொழி’ என்ற முழக்கத்துடன், தமிழ் மொழி வளர்ச்சிக்காகப் பாடுபட்ட எண்ணற்ற முஸ்லீம் அன்பர்களை நாம் கண்டிருக்கிறோம். அரசியலிலும் மஇகாவின் வழி, பல இந்திய முஸ்லீம் நண்பர்கள் நம்முடன் இணைந்து அரசியல் பயணம் மேற்கொண்டு நமது இந்திய சமுதாய நலன்களுக்காக இணைந்து போராடியிருக்கிறார்கள். மலேசியாவில், இந்திய சமுதாயத்தில் நிலவும் இந்து, முஸ்லீம் ஒற்றுமை என்றென்றும் நீடிக்க வேண்டும், நம்மை ஒன்றிணைக்கும் தமிழ் மொழியும் எந்நாளும் நிலைத்து நிற்க வேண்டும் என்ற சிந்தனைகளுடன் நோன்பு பெருநாளை கொண்டாடுவோம் என விக்னேஸ்வரன் வெளியிட்ட நோன்பு பெருநாள் வாழ்த்துச் செய்தியில் தெரிவித்தார்.


கரிகாற்சோழன் வரலாற்று  இலக்கிய மேடை நாடகம்; குவியும் ரசிகர்களின்  பாராட்டு

பெட்டாலிங் ஜெயா, அக் 17- மலேசிய தமிழர் கலை மன்றத்தின் ஏற்பாட்டில் டான்ஸ்ரீ கே.ஆர் சோமா கலை கலாச்சார அறவாரியத்தின் ஒத்துழைப்போடு கரிகாற்சோழன் மேடை நாடகம் பெட்டாலிங் ஜெயா சிவிக் சென்டரில் கடந்த சனி மற்றும் ஞாயிறுகளில் மிகவும் சிறப்பாக நடைபெற்றது.

மலேசிய தமிழர் கலை மன்றத்தின் வைர விழாவுக்கு முத்தாய்ப்பாக வரலாற்றில் சிறந்த மன்னராக விளங்கிய கரிகாற்சோழனை நினைவுக்கூறும் வகையில் நடைபெற்ற இந்த நாடகத்தில் நடித்த அனைத்து கலைஞர்கள் சிறந்த நடிப்பை வெளிப்படுத்தியிருந்தது வந்திருந்தோரை பரவசப்படுத்தியது.

இந்த நாடகத்தை மேடையேற்றுவதற்கு முழு மூச்சாக உழைந்து வந்த மலேசிய தமிழர் கலைமன்றத்தின் தலைவர் எம்.எஸ் மணியம் திடீரென காலமானது மன்ற உறுப்பினர்களுக்கு பெரிய துயரத்தை ஏற்படுத்தியிருந்தாலும் அவரது நோக்கத்திற்கு ஏற்ப இந்த நாடகம் வெற்றிகரமாக அரங்கேறுவதற்கு கடுமையாக உழைத்த அனைத்து கலைஞர்களுக்கும் வைர விழா ஏற்பாட்டுக்குழுவின் செயலாளரும் நாடக ஒருங்கிணைப்பு குழுவின் தலைவருமான எஸ்.பி மணிவாசகம் பாராட்டினார்.

மலேசியாவில் இலக்கிய நாடகங்கள் தொடர்ந்து மேடையேற்றம் காண்பதற்கு தேசிய நில நிதி கூட்டுறவுக் கழகம் முழு ஒத்துழைப்பையும் ஆதரவையும் வழங்கும் என நிகழ்ச்சிக்கு தலைமையேற்ற டான்ஸ்ரீ கே.ஆர் சோமசுந்தரம் தமது தலைமையுரையில் தெரிவித்தார்.

புதிய தலைமுறையினர் நமது வரலாற்றின் வேர்களை அறிந்துகொள்ள வேண்டும் என்ற நோக்கத்தில் மலேசிய தமிழர் கலைமன்றத்தின் முயற்சிக்கு டான்ஸ்ரீ சோமா கலை அறவாரியத்தின் செயலாளர் என்ற முறையில் மன்றத்தின் பொறுப்பாளர்களுக்கும் நாடக கலைஞர்களுக்கும் தமது பாராட்டுக்களை தெரிவித்துக் கொள்வதாக டத்தோ பா. சகாதேவன் கூறினார்.

கரிகாற்சோழன் நாடகத்தின் இரண்டாவது நாளில் நிகழ்ச்சியினை தலைமையேற்ற ம.இ.காவின் தேசிய துணைத் தலைவர் டத்தோஸ்ரீ சரவணன் மலேசிய தமிழ் கலைமன்றத்திற்கு 10,000 ரிங்கிட் வழங்கினார்.

இந்த நாடகத்தில் பங்கேற்ற அனைத்து கலைஞர்களும் நல்ல உச்சரிப்போடு தங்களது கதாபாத்திரம் அறிந்து முழு ஈடுபட்டுடன் நடித்திருந்து உயிரோட்டமாக இருந்ததால் அவர்களுக்கு தமது பாராட்டையும் வாழ்த்தையும் சரவணன் தெரிவித்துக் கொண்டார்.

 Tags
audience treated

historical literature

Karikatcholan

stage play

with amusement


எப். ஏ.கிண்ணம்  காலிறுதியாட்டத்திற்கு  JDT அணி தேர்வு

ஜோகூர் பாரு, ஏப் 15- FAM கிண்ண காற்பந்து போட்டியின் காலிறுதியாட்டத்திற்கு நடப்பு வெற்றியாளரான ஜோகூரின் JDT அணி தேர்வு பெற்றது. இரண்டாவது சுற்றுக்கான ஆட்டத்தில் JDT 3-0 என்ற கோல் கணக்கில் PDRM FC கிளப்பை வீழ்த்தியது.

இதனிடையே நேற்றிரவு நடைபெற்ற மற்றொரு ஆட்டத்தில் எதிர்பாக்கப்பட்டதைப் போலவே Terengganu FC காற்பந்து கிளப் 4 – 0 என்ற கோல் கணக்கில் Melaka காற்பந்து கிளப்பை வென்றது. இந்த வெற்றியின் வழி காலிறுதியாட்டத்திற்கு தேர்வு பெற்ற

திரெங்கானு FC அணி அடுத்து Kelantan FC யுடன் மோதவிருக்கிறது.

 Tags
JDT easily into

the quarter-finals


விண்ணைப் பிளக்கும் வானரங்க சொற்போர்; அரையிறுதிக்கு இந்தியா – இலங்கையிலிருந்து 4 குழுக்கள் தேர்வு

கோலா திரெங்கானு, அக் 9 – மலேசிய திரெங்கானு பல்கலைக்கழகம் , திரெங்கானு மாநில மலேசிய இந்திய இளைஞர் மன்றம், வணக்கம் மலேசியா ஒருங்கிணைப்பில் விண்ணைப் பிளக்கும் வானரங்க சொற்போர் போட்டி 6வது ஆண்டாக வெற்றிகரமாக நடைபெற்று வருகிறது.

இந்தியா, இலங்கை மற்றும் மலேசியா என மூன்று நாடுகள் கலந்து கொண்ட இப்போட்டி தற்போது அரையிறுதி கட்டத்தை எட்டியுள்ளது.

மொத்தம் 28 அணிகள் கலந்து கொண்ட இப்போட்டியில் அக்டோபர் 7 ஆம் தேதி முதல் சுற்று போட்டிக்குப் பிறகு 16 குழுக்கள் இரண்டாவது சுற்றுக்கும் பின்னர் அன்றைய தினமே நடைபெற்ற காலிறுதி சுற்றின் மூலம் 4அணிகள் அரையிறுதி சுற்றுக்கும் தேர்வு பெற்றன.

அக்டோபர் 28 ஆம் தேதி நடைபெறும் அரையிறுதி போட்டிக்கு இந்தியாவிலிருந்து இரண்டு அணிகளும் இலங்கையைச் சேர்ந்த இரண்டு அணிகளும் தேர்வு பெற்றுள்ளன.

அரையிறுதி போட்டி முடிவுற்றவுடன் அன்றைய தினமே இறுதிப்போட்டியும் நடைபெறும் என போட்டியின் ஏற்பாட்டாளர்கள் தெரிவித்துள்ளனர்.

 Tags
4 teams

6.0

Antarabangsa

Debat Tamil

for the semi-final

India-Sri Lanka

Piala

selected


விஸ்மா ஜாகெல் கட்டடத்தில் மீண்டும் தீ

சிலாங்கூர், ஷா ஆலாமிலுள்ள, விஸ்மா ஜாகெல் கட்டடத்தில் இன்று அதிகாலை இரண்டாவது முறையாக தீ மூண்டது. இம்முறை, அக்கட்டடத்தின் மூன்றாவது மாடியிலுள்ள, திரைசீலை கிடங்கிலிருந்து தீ பரவியதாக நம்பப்படுகிறது.

விஸ்மா ஜாகெல் கட்டடம் தீக்கிரையாகிய மூன்று நாட்களுக்கு பின்னர், மீண்டும் அதே கட்டடத்தில் தீ பரவியது பரபரப்பை ஏற்படுத்தியுள்ளது. பின்னிரவு மணி ஒன்று வாக்கில் அந்த தீ விபத்து குறித்து அவசர அழைப்பு கிடைத்தாக, தீயணைப்பு மீட்புப் படையின் நடவடிக்கை பிரிவு கமாண்டோ முஹமட் சூபி யூனோஸ் தெரிவித்தார். தீக்காண காரணம் இன்னும் கண்டறியப்படவில்லை. எனினும், குவித்து வைக்கப்பட்டிருந்த துணி மூட்டைகளில் இருந்து தீ பரவி இருக்கலாம் என நம்பப்படுகிறது.

 Tags
next

on fire

The shop

Wisma Jakel


கெடாவைப்  பின்பற்றி மத்திய அரசாங்கமும்  சூதாட்டத்திற்கு முற்றுப் புள்ளி வைக்க வேண்டும் ;  பாஸ் வலியுறுத்து

கோலாலம்பூர், ஜன 2 – கெடாவில், சூதாட்ட மையங்களின் லைசென்சைப் புதுப்பிக்காத கெடா மாநில அரசாங்கத்தின் முடிவு , மத்திய அரசாங்க நிலையிலும் கடைப்பிடிக்கப் பட வேண்டுமென , பாஸ் சமயப் பிரிவு கேட்டுக் கொண்டிருக்கிறது. சிறப்பு அதிர்ஷ்ட குலுக்கு எண்ணிக்கையை மத்திய அரசாங்கம் ஆண்டுக்கு 22 -லிருந்து 8-ஆக குறைத்திருந்தாலும், நாட்டில் சூதாட்ட மையங்கள் தொடர்ந்து செயல்படவே செய்கின்றன. மேலும், சூதாட்ட நடவடிக்கை மக்களை வறுமையிலிருந்து வெளியேற்றுமென, எந்தவொரு ஆய்வும் இதுவரை நிரூபிக்கவில்லை. எனவே, அவ்விவகாரத்தில் கெடா மாநில அரசாங்கத்தின் முடிவை மத்திய அரசாங்கமும் பின்பற்றும்படி , பாஸ் சமயப் பிரிவின் தலைவர் Ahmad Yahaya கேட்டுக் கொண்டார்.

 Tags
central

end

example

gambling

goverment

kedah

operations

PAS

urges


சூரியனுக்கான முதல் ஆய்வுப் பயணத்தை இந்தியா  வெற்றிகரமாக தொடங்கியது

சந்திரனின் தென் துருவத்தில் சந்திரயான் விண்கலம் தரையிறங்கிய வெற்றிப் பயணத்திற்குப் பின் சூரியணை கண்காணித்து ஆய்வு செய்வதற்கான இந்தியாவின் முதல் விண்கலமான ஆதித்யா எல் 1 விண்கலம் நேற்று காலை இந்திய நேரப்படி காலை மணி 11.50 அளவில் வெற்றிகராமாக ஏவப்பட்டது. ஸ்ரீ ஹரிகோட்டாவில் இருந்து ஆதித்யா எல் 1 விண்கலத்தை சுமந்து பிஎஸ்எல்வி சி 57 ராக்கெட் விண்ணில் பாய்ச்சப்பட்டது.

தற்போது புவி சுற்று வட்டப்பாதையில் ஆதித்யா எல் 1 நிலை நிலைநிறுத்தப்பட்டிருக்கும் செய்தி இந்திய விண்வெளி அறிவியலில் மற்றொரு வரலாற்றுப் பூர்வமான சாதனையாக கருதப்படுகிறது. சில புவி சூழ்ச்சிகளுக்கு பிறகு எல் 1 புள்ளிக்கு அதன் பயணத்தை தொடங்கும். அதன் பயணம் கிட்டத்தட்ட 125 நாட்களாக இருக்கும்.

பூமிக்கும் சூரியனுக்குமிடையே இருந்துவரும் தூரத்தில் 1.5 மில்லியன் கிலோமீட்டரை ஆதித்யா எல் 1 விண்கலம் கடக்கும். அவ்வளவு தூரத்திற்கு அது பயணம் செய்வதற்கு கிடடத்தட்ட நான்கு மாதங்கள் எடுத்துக்கொள்ளும்.

அதன் பின் எல் -1 சூரிய ஒளிவட்டப் பாதையில் விண்கலம் நிலைநிறுத்தப்பட்டு அங்கிருந்தபடியே சூரியனின் (Solar Corona ) ,Photosphere, Chromosphere பகுதிகளை விண்கலம் ஆய்வு செய்யும். இந்தியாவுக்கு மட்மின்றி ஒட்டுமொத்த உலக அறிவியலாளர்கள் சமூகத்திற்கும் ஆதியா -1 விண்கலத்தின் ஆய்வுப் பயணம் பெரும் பயனாக இருக்கும் என அதன் திட்ட இயக்குனர் Nigar Shaji தெரிவித்தார்.

 Tags
Aditya-L1:

India successfully launches

its first mission

to the Sun


இங்கிலாந்தில், பெண்ணை கற்பழித்த இந்திய மாணவனுக்கு ஏழாண்டு வரை சிறை ; கேமரா பதிவுச் சிக்கியதால் பிடிபட்டான்

இங்கிலாந்தில், குடி போதையிலும், அரை மயக்கத்திலும் இருந்த பெண் ஒருவரை, பாலியல் பலாத்காரம் செய்த, இந்திய மாணவன் ப்ரீத் விகல் எனும் ஆடவனுக்கு எதிராக ஆறாண்டு ஒன்பது மாதச் சிறைத் தண்டனை விதிக்கப்பட்டது.

அப்பெண்ணை தனது குடியிருப்புக்கு அவன் தூக்கிச் செல்லும் CCTV பதிவுச் சிக்கியதை தொடர்ந்து, 20 வயது ப்ரீத் கைதானான்.

கடந்தாண்டு ஜூன் மாதம், மது போதையில், அரை மயக்கத்தில் இருக்கும் பெண் ஒருவரை, ப்ரீத் தனது கைகளிலும் பின்னர் தோள்களிலும் சுமர்ந்து செல்லும் அந்த பதிவு சமூக ஊடகங்களில் வைரலாகி, பரவலாக பகிரப்பட்டது.

ப்ரீத்தும் அப்பெண்ணும், தங்கள் நண்பர்களுடன் இரவு கேளிக்கை மையத்திற்கு சென்றுள்ளனர். அங்கு அவர்கள் ஒருவருக்கு ஒருவர் அறிமுகமாகியுள்ளனர். எனினும், அதன் பின்னர் நண்பர்களிடமிருந்து பிரிந்து குடி போதையில் தள்ளாடிய அப்பெண்ணை ப்ரீத் தூக்கிச் சென்றுள்ளான்.

கற்பழிப்பு குற்றச்சாட்டை ப்ரீத் ஒப்புக் கொண்டதை அடுத்து, ஆறு ஆண்டு, ஒன்பது மாதச் சிறைத் தண்டனை விதித்த நீதிமன்றம் அவனை இளம் குற்றவாளிகள் காப்பகத்திற்கு அனுப்பவும் உத்தரவு பிறப்பித்தது.

 Tags
before raping her

Caught on camera:

in UK carries

indian student

woman to flat


மலேசிய ஹாக்கி சம்மேளனத்தின் புதிய தலைமை செயல்முறை அதிகாரி  நிஷேல் குமார்

கோலாலம்பூர், மார்ச் 4 – MHC – மலேசிய ஹாக்கி சம்மேளனத்தின் புதிய தலைமை செயல்முறை அதிகாரியாக S. Nishel Kumar நியமிக்கப்பட்டிருக்கிறார்.

அந்த சம்மேளனத்தின் நிர்வாகப் பணிகளை கவனித்துக் கொள்ளவிருக்கும் Nishel – லுக்கு இவ்வாண்டு புக்கிட் ஜாலில் தேசிய ஹாக்கி அரங்கில் நடைபெறவிருக்கும் இளையோருக்கான உலகக் கிண்ண ஹாக்கிப் போட்டியை ஏற்று நடத்தும் பொறுப்பும் வழங்கப்பட்டிருப்பதாக, அந்த சம்மேளனத்தின் தலைவர் Datuk Seri Subahan Kamal தெரிவித்தார்.

முன்னாள் தேசிய ஹாக்கி விளையாட்டாளரான Nishel, நாட்டிற்காக 84 போட்டிகளில் களமிறங்கியிருக்கின்றார். அவர் 1991, 2003 -ஆம் ஆண்டுகளில் ஆசிய கிண்ண ஹாங்கிப் போட்டியில் பங்கேற்றிருப்பதோடு, 1999-ஆம் ஆண்டு புரூணை சீ விளையாட்டுப் போட்டியில் தங்கம் வென்றார் என்பது குறிப்பிடத்தக்கது.

 Tags
as new CEO

MHC appoints

Nishel Kumar


15  மில்லியன்  ரிங்கிட்  ஊழலில்  தொடர்பா? ஹம்சா ஜைனுடின் மறுப்பு

கோலாலமபூர், மே 11 – 15 மில்லியன் ரிங்கிட் ஊழல் வழக்கில் தமக்கு தொடர்பு இருப்பதாக வெளியான தகவலை உள்துறையின் முன்னாள் அமைச்சரான Hamzah Zainuddin மறுத்தார். 2021ஆம் ஆண்டின்போது மற்றொரு வர்த்தகரிடம் 15 மில்லியன் ரிங்கிடை Hep kim Hong என்ற வர்த்தகரிடம் கோரியதாக ஒரு வர்த்தகரான Sim Choo Thiam மீது நேற்று குற்றச்சாட்டப்பட்டிருந்தார். Hep பின் நிறுவனமான Asia Coding Sdn Bhd ட்டிற்கு உள்துறை அமைச்சிடமிருந்து குத்தகை பெறுவதற்கு ஹம்சா தூண்டுதலாக இருப்பதற்கு அந்த தொகை அமைந்ததாக அரசு தரப்பு கூறியிருந்தது. உள்துறை அமைச்சிடமிருந்து 15 மில்லியன் ரிங்கிட் குத்தகையை பெறுவதற்கு இதர மூன்று குற்றச்சாட்டுக்களும் சிம் மீது கொண்டு வரப்பட்டது. இந்த விவகாரத்தில் தொடர்பே இல்லாத தமது பெயரை சம்பந்தப்படுத்துவது ஏன் என்றும் ஹம்சா கேள்வி எழுப்பினார், உள்துறை அமைச்சின் திட்டங்களை பெறுவதற்காக லஞசம் வழங்கப்பட்டது என்ற் நான்கு குற்றச்சாட்டுகளாகும் நேரடியாக சம்பந்தபடாத தம்மை இந்த விவகாரத்தில் வேண்டுமென்றே தொர்பு படுத்தப்படுவதாக இருப்பதாக ஹம்சா கூறினார்.

 Tags
alleged links to RM 15 million

bribe

It's conspiracy. says Hamzah over


நினைவில் கொள்ள ஒரு ‘செல்பி’ ; மோடி, இம்மானுவேல் மேக்ரானுடன் நடிகர் மாதவனின் இனிய தருணம் வைரல்

இந்திய பிரதமர் நரேந்திர மோடி, பிரான்ஸ் அதிபர் இம்மானுவேல் மேக்ரானுடன் ஆகியோருடன் இணைந்து பிரபல கோலிவுட் நடிகர் மாதவன் எடுத்துக் கொண்ட செல்பி இணையத்தையே ஒரு கலக்கு கலக்கி வருகிறது.

இம்மாதம் 14-ஆம் தேதி, பாரிசில் ஏற்பாடு செய்யப்பட்டிருந்த, பிரான்ஸ் தேசிய தினக் கொண்டாட்டத்தில் கலந்து கொள்ளும் அரிய வாய்ப்பு நடிகர் மாதவனுக்கு கிட்டியது.

குறிப்பாக, அதிபர் இம்மானுவேல் மேக்ரான் ஏற்பாடு செய்த விருந்துபசரிப்பில், பிரதமர் மோடியும் நடிகர் மாதவனும் கலந்து கொண்ட போது அந்த செல்பி படம் எடுக்கப்பட்டதாக கூறப்படுகிறது.

அந்த படத்தை மாதவன் தனது இன்ஸ்டாகிரம் சமூக ஊடகத்தில் பதிவிட்டதை தொடர்ந்து அது அசுர வேகத்தில் இணையத்தை வலம் வந்து கொண்டிருக்கிறது.

“உணர்வும், அர்ப்பணிப்பும் நிறைந்த இரு உலகத் தலைவர்களை நான் இங்கு காண்கிறேன். இரு நட்பு நாடுகளின் மக்களுக்கும் நல்லது செய்ய வேண்டும் எனும் நோக்கத்தை அவர்கள் பிரதிபலிக்கின்றனர். அவர்களுக்கு எனது மனமார்ந்த வாழ்த்துகள்” என நடிகர் மாதவன் அந்த செல்பியின் கீழ் பதிவிட்டுள்ளது இணையவாசிகளின் பாராட்டுகளை பெற்று வருகிறது.

 Tags
actor R. Madhavan

candid moment

with PM Modi


2  உயர் மட்ட பதவிகளுக்கு போட்டியிடாத  அம்னோவின் தீர்மானத்துக்கு உள்துறை அமைச்சு அனுமதி

கோலாலம்பூர், மார்ச் 7 – கட்சியின் இரு உயர்மட்ட பதவிகளுக்கு போட்டியிடுவதில்லை என அம்னோ செய்த தீர்மானத்தை உள்நாட்டு அமைச்சு அங்கீகரித்துள்ளது.

அக்கட்சி ரத்தாவதிலிருந்து விலக்கு அளிக்க, தமது அதிகாரத்தை பயன்படுத்தி உள்துறை அமைச்சர் Datuk Seri Saifuddin Nasution Ismail அந்த அனுமதியை வழங்கியுள்ளார்.

அம்னோ 1966- ஆம் ஆண்டு சங்க சட்டத்தின் செக்‌ஷன் 13 -இல் உள்ள உட்பிரிவை கடைப்பிடிப்பதிலிருந்து விலக்கு அளிக்கப்பட்டிருப்பதாக , அவர் இன்று ஓர் அறிக்கையின் வாயிலாக தெரிவித்தார்.

 Tags
2 highest positions

compete for the

KDN passed Umno's

motion not to

saifuddin


Gerik- Jeli  பகுதியை இணைக்கும் சாலையில்  யானைகளின் நடமாட்டம்  ; வனவிலங்கு துறை எச்சரிக்கை

ஈப்போ, ஜன 26 – யானை நடமாட்டத்தை அடுத்து, Gerik – கிலிருந்து Jeli- யை இணைக்கும் சாலையைப் பயன்படுத்தும் பொது மக்கள் கவனமுடன் இருக்கும்படி பேராக் வனவிலங்கு துறை அறிவுறுத்தியுள்ளது .

Gerik பகுதியில், யானை ஒன்று Toyota Vellfire காரை துரத்திச் சென்றதாக கூறும் காணொளி , சமூக வலைத்தளத்தில் அதிகம் பகிரப்பட்டதை அடுத்து அத்துறையின் இயக்குநர் Yusoff Shariff அந்த அறிவுரையை வழங்கியிருக்கின்றார்.

அப்பகுதியில் ஏற்கனவே யானைகள் நடமாட்டம் தொடர்பில், எச்சரிக்கை பலகைகள் வைக்கப்பட்டிருப்பதால், அப்பகுதி வழியே செல்லும் வாகனமோட்டிகள் முன்னெச்சரிக்கையாக இருப்பது அவசியமெனவும் அவர் கூறினார்.

 Tags
are asked to be aware

East-west road users

presence of elephants


சிம்புவின் ‘பத்து தல’ படத்தின் டிரெய்லர் வெளியானது

சென்னை, மார்ச் 19 – ‘வெந்து தணிந்தது காடு’ படத்தின் வெற்றிக்கு பிறகு நடிகர் சிம்பு நடிப்பில் மிரட்டலாக உருவாகியுள்ள திரைப்படம் ‘பத்து தல’. சிம்புவுடன் கௌதம் கார்த்திக்கும் இணைந்து நடித்துள்ள இந்த படத்தின் டிரய்லர் காட்சி நேற்று வெளியாகி, ரசிகர்களிடையே நல்ல வரவேற்பைப் பெற்றிருக்கிறது.

இந்தப் படத்தின் இசை வெளியீட்டு விழாவும் நேற்று நடைபெற்ற வேளை, சிம்புவின் இப்படம் மார்ச் 30 ஆம் தேதி திரைக்குவரவிருக்கிறது.

சில்லுனு ஒரு காதல், நெடுஞ்சாலை படங்களின் இயக்குநர் ஒபேலி என்.கிருஷ்ணா இயக்கியிருக்கும் இந்த படத்திற்கு ஏ.ஆர்.ரஹ்மான் இசையமைத்திருக்கிறார் .

இந்தப் படம் கன்னடத்தில் சிவராஜ்குமார் நடிப்பில் வெளியான மஃப்டி வெற்றிபடத்தின் தமிழ் ரீமேக் என்பது குறிப்பிடத்தக்கது.

இதனிடையே, பத்து தல படத்துக்காக உடல் எடை அதிகரித்திருந்த சிம்பு தற்போது தனது அடுத்த படத்துக்காக மீண்டும் உடல் இளைத்து மாறியிருக்கும் புகைப்படங்கள் சமூக வலைத்தளங்களில் பெரிதும் பகிரப்பட்டிருக்கின்றன.

 Tags
of Pathu Thala

out

trailer


சடலத்தை சாக்குப் பையில் கட்டி வீசிய சம்பவம் ; மேலும் ஒருவருக்கு எதிராக குற்றச்சாட்டு

பெட்டாலிங் ஜெயா, ஆகஸ்ட்டு 28 – கடந்த மாதத் தொடக்கத்தில், அலுவலக பணியாளர் ஒருவரை கொலை செய்து, அவரது உடலை சாக்குப் பையில் கட்டி, பாழடைந்த கிடங்கில் வீசிய குற்றாச்சாட்டு தொடர்பில், மேலும் ஒரு நபருக்கு எதிரான இன்று செஷன்ஸ் நீதிமன்றத்தில் குற்றம்சாட்டப்பட்டது.

எனினும், 43 வயது எஸ். துரைராஜ் எனும் அவ்வாடவன், தமக்கு எதிரான அந்த கொலைக் குற்றச்சாட்டை மறுத்து விசாரணை கோரினான்.

லோரி ஓட்டுனரான, துரைராஜ், இதர மூவருடன் இணைந்து, இந்திய நாட்டவரான 41 வயது ஏ.விநாயகமூர்த்தியை கொலை செய்ததாக குற்றம்சாட்டப்பட்டுள்ளது.

ஆகஸ்ட்டு நான்காம் தேதி, பிற்பகல் மணி 1.30 வாக்கில், ஸ்ரீ கெம்பாங்ஙான், தாமான் புக்கிட் செர்டாக்கில், அவர்கள் அக்குற்றத்தை புரிந்ததாக தெரிவிக்கப்பட்டது.

குற்றம் நிரூபிக்கப்பட்டால், 30 ஆண்டுகள் வரையிலான சிறைத் தண்டனையும், அபராதமும் விதிக்கப்படலாம்.

பத்தாயிரம் ரிங்கிட் உத்தரவாதத் தொகையில் துரைராஜை விடுவிக்க இன்று நீதிமன்றம் அனுமதி வழங்கிய வேளை ; வழக்கு முடியும் வரையில், மாதம் ஒரு முறை அருகிலுள்ள போலீஸ் நிலையத்திற்கு சென்று துரைராஜ் கையெழுத்திட வேண்டும் எனும் கூடுதல் நிபந்தனையும் விதிக்கப்பட்டது.

இவ்வழக்கு விசாரணை, செப்டம்பர் 19-ஆம் தேதி செவிமடுக்கப்படும்.

முன்னதாக, ஆகஸ்ட்டு 16-ஆம் தேதி, அதே கொலை தொடர்ப்பில், 51 வயது நந்த குமார், அவரது இரு மகன்களான 24 வயது மிரேன் ராம், 22 வயது கிரிதிக் ராம் என ஒரே குடும்பத்தை சேர்ந்த மூவருக்கு எதிராக குற்றம்சாட்டப்பட்ட வேளை ; அதனை மறுத்து அவர்கள் விசாரணை கோரினர்.

முன்னதாக, நிறுவனத்திற்கு சொந்தமான லட்சக்கணக்கான ரிங்கிட் பணம் கையாடல் செய்யப்பட்ட விவகாரம் தொடர்பில், விநாயகமூர்த்தி கொலை செய்யப்பட்டிருக்கலாம் என செய்திகள் வெளியிடப்பட்டிருந்தது குறிப்பிடத்தக்கது.

 Tags
– seorang lagi didakwa

Kes sumbat mayat dalam guni


மனித வள அமைச்சின் கீழ் நியோஸ் -மித்ரா  பயிற்சியில்  பங்கேற்கும்படி  இந்திய  இளைஞர்களுக்கு  – சிவகுமார் அழைப்பு

புத்ரா ஜெயா, செப்.1- மனிதவள அமைச்சின் கீழ் செயல்பட்டு வரும் Niosh

எனப்படும் வேலையிட பாதுகாப்பு மற்றும் சுகாதார கழகமும் பிரதமர் துறையின் கீழ் இயங்கி வரும் மித்ராவும் இணைந்து பாதுகாப்பு மற்றும் சுகாதார பயிற்சி திட்டத்தை ஏற்பாடு செய்துள்ளன. வேலையிட பாதுகாப்பு மற்றும் சுகாதார அதிகாரி, பயிற்றுனருக்கான பயிற்சி, வேலையிட பாதுகாப்புமற்றும் சுகாதார ஒருங்கிணைப்பாளர் மற்றும் பொக்லிப்டு ஓட்டுநருக்கான பயிற்சிகளும் அடங்கும் . இந்த பயிற்சி 9 நாள் முதல் 30 நாட்கள் மட்டுமே நடைபெறும் என மனித வள அமைச்சர் சிவகுமார் கூறினார். கடந்த ஆண்டு 170 மாணவர்கள் இத்தகைய பயிற்சியில் கலந்துகொண்டனர்.

இம்முறை 790 மாணவர்கள் பயில்வதற்கு 36 லட்சம் ரிங்கிட் ஒதுக்கப்பட்டிருப்பதாக அவர் தெரிவித்தார்.

இந்த பயிற்சிகளோடு தொழில் துறைகளுக்கு தேவையான பல்வேறு இதர பயிற்சிகளும் வழங்கப்படுகின்றன. மேலும் இப்பயிற்சியில் பங்கேற்கும் பயிற்சியாளர்களுக்கு தங்கும் இடம், உணவு மற்றும் பயிற்சிக்கான அலவன்ஸ் தொகையும் வழங்கப்படவுள்ளது. பயிற்சியை முடித்தவர்கள் எரிப்பொருள், உற்பத்தி, கட்டுமானம், பொறியியல், மின்சாரம் , தொலைத் தொடர்புபோன்ற முக்கிய துறைகளில் பணியாற்றலாம் . ஆர்வம் உள்ள இளைஞர்கள் Niosh வெப்சைட் மூலம் தங்களை பதிவு செய்துக் கொள்ளலாம் என்று சிவக்குமார் கேட்டுக் கொண்டார் . இது தொடர்பாக இன்று நடைபெற்ற செய்தியாளர் கூட்டத்தில் நியோஸ் தலைமை நிர்வாக இயக்குனர் ஹாஜி ஆயோப், பொது உறவு அதிகாரி ஞானப்பிரகாஷ் ஆகியோரும் கலந்து கொண்டனர்.

 Tags
- Sivakumar call

Human Resource

Under Ministry Neos-Mithra In training To participate Indian For young people


முஹிடினை  சிக்க வைக்க  வான் சைபுலுக்கு   10 மில்லியன் ரிங்கிட்  லஞ்சம் வழங்க  முன்வந்தோமா ?  எம்.ஏ.சி.சி மறுப்பு

கோலாலம்பூர், பிப் 22 – லஞ்ச ஊழல் விவகாரத்தில் முன்னாள் பிரதமர் டான்ஸ்ரீ முஹிடின் யாசினை சிக்கவைப்பதற்கு பெர்சத்து தகவல் பிரிவுத் தலைவர் Wan Saiful Wan Jan னுக்கு 10 மில்லியன் ரிங்கிட் கையூட்டு வழங்க முன்வந்ததாக வெளியான தகவலை மலேசிய ஊழல் தடுப்பு ஆணையமான Macc மறுத்துள்ளது. வான் சைபுலின் சுயேச்சை ஆராய்ச்சியாளர் என தம்மை கூறிக்கொண்ட நபர் ஒருவர் வெளியிட்ட 44 வினாடிகளைக் கொண்ட TikTok காணொளியில் இடம்பெற்றிருந்த அந்த தகவலை MACC யின் தலைமை ஆணையர் Azam Baki சாடினார். இப்படிப்பட்ட மனிதர்கள்தான் MACC மீது பொதுமக்கள் வைத்திருக்கும் நம்பகத்தன்மையை சீர்குலைக்கின்றனர் என அவர் தெரிவித்தார். பொய்யான குற்றச்சாட்டைக் கூறிய அந்த நபருக்கு எதிராக சட்ட நடவடிக்கையை MACC எடுக்கும் என Azam Baki கூறினார்.

இதனிடையே தவறான தகவலை வெளியிட்டதற்காக Mohamad Shafiq Abdul Halim என்ற அந்த நபர் MACC யிடம் மன்னிப்புக் கோரி கடிதம் எழுதியுள்ளார். அந்த Tik Tok காணொளியில் தாம் தவறான தகவலை வெளியிட்தை அவர் ஒப்புக்கொண்டு அதற்காக வருத்தம் தெரிவித்தார்.

 Tags
MACC denied

offer of RM10 million for the

persecution of Muhyiddin

Wan Saiful's


லைசென்ஸ்  இன்றி  மோட்டாசைக்கிள்  ஓட்டுவதற்கு அனுமதித்த  தாய்க்கு சம்மன் மகன் கைது

குளுவாங், மே 3- லைசென்ஸ் இல்லாத மகனுக்கு தனது மோட்டார் சைக்கிளை ஓட்டுவதற்கு அனுமதித்த தாய் ஒருவக்கு சம்மன் வழங்கிய போலீசார், அவரது 17 வயது மகனை குளுவாங் தாமான் குளுவாங் பாராட்டில் கைது செய்தனர். Lingkaran Tengah, Taman Kluang Perdanaவில் மோட்டார் சைக்கிளோட்டியபோது அந்த இளைஞர் சூப்பர்மேன் சாகசத்தில் ஈடுபட்ட காணொளி வைரலானத் தொடர்ந்து இந்த நடவடிக்கையில் போலீசார் ஈடுபட்டனர். அந்த இளைஞர் தமது வீட்டில் கைது செய்யப்பட்டதோடு அவர் ஓட்டிய Modenas Kriss மோட்டார்சைக்கிளும் பறிமுதல் செய்யப்பட்டதாக குளுவாங் மாவட்ட போலீஸ் தலைவர் துணை கமிஷனர் Bahrin Mohd Noh தெரிவித்தார்.

 Tags
Child arrested

mother was sued


சிலாங்கூர்  மந்திரிபுசார்  அலுவலகத்திற்கு முன்  12 குடும்பத்தினர்  மறியல்

ஷா அலாம், ஏப் 27 – ரவாங் Kampung Koskan Tambahan னில் 40 ஆண்டு காலமாக குடியிருந்த தங்களை வெளியேற்றும் மேம்பாட்டு நிறுவனத்தின் நடவடிக்கைக்கு எதிர்ப்பு தெரிவித்து அந்த கிராமத்தை ச் சேர்ந்த 20 க்கும் மேற்பட்ட குடியிருப்புவாசிகள் இன்று சிலாங்கூர் மந்திரிபுசார் அலுவலகத்திற்கு முன் மகஜர் தெரிவிப்பதற்கு கூடினர். அங்கு குடியிருந்துவரும் 12 குடம்பத்தினர் மே 2 ஆம் தேதிக்குள் அங்கிருந்து வெளியேற வேண்டுமென மேமபாட்டு நிறுவனம் கேட்டுக்கொண்டுள்ளது. மேம்பாட்டாளருடனான பேச்சுக்களில் பொருத்தமான தீர்வு காணப்படும்வரை தங்களை அங்கிருந்து கட்டாயமாக வெளியேற்றுவது தடுக்கப்பட வேண்டுமென அவர்கள் கோரிக்கை விடுத்தனர். இந்த விவகாரத்தில் மந்திரிபுசார் Amirudin தலையிட்டு ஒரு முடிவு காணும்படி மறியலில் கலந்துகொண்டவர்கள் கோரிக்கை விடுத்தனர். மாநில அரசாங்கத்தின் செயலக அலுவலகத்தைச் சேர்ந்த துணைச் செயலாளர் Nor Baibi Zainuddin அந்த மகஜரை பெற்றுக்கொண்டார்.

இதற்கு முன் அந்த நிலத்திற்கு குடியிருப்பு வாசிகள் மனு செய்திருந்தபோதிலும் Sungai Serendah ஆற்றின் ரிசர்வ் நிலமாக அந்த இடம் இருப்பதால் வெள்ளம் ஏற்படும் என்று காரணம் கூறி மறுக்கப்பட்ட அந்த நிலத்தை இப்போது தனியார் நிறுவனத்திற்கு உலு சிலாங்கூர் நில அலுவலகம் எப்படி அங்கீகரித்தது என இந்த நிகழ்வில் கலந்துகொண்ட பி.எஸ்.எம் துணைத் தலைவர் S.Arulchelvam கேள்வி எழுப்பினார்.

 Tags
eviction notice

over memo

Settlers hand

to MB Opposing


துப்புரவாளர் என ஏமாற்றி வீட்டு உரிமையாளர்களிடம் இருந்து ‘அங்பாவ்’ கேட்ட நபர்

ஜோர்ஜ் டவுன், ஜன 26 – வீட்டு உரிமையாளர்களிடம் இருந்து ‘Angpow’ பணத்தை பெறும் முயற்சியாக, பினாங்கு நகராண்மைக் கழகத்தின் துப்புரவு பணியாளராக வேடமிட்ட ஆடவன் மீது , அக்கழகம் போலீஸ் புகர் செய்துள்ளது.

சம்பந்தப்பட்ட ஆடவன், Batu Lancang பகுதியில் , வீட்டின் உரிமையாளர் ஒருவரிடமிருந்து பொட்டலம் ஒன்றை பெற்றபோது , கையும் களவுமாக பிடிபட்டதோடு, தாம் நகராண்மைக் கழக ஊழியர் இல்லை என்பதை ஒப்புக் கொண்டதாக அக்கழகம் குறிப்பிட்டது.

இதனிடையே, நகராண்மைக் கழக துப்புரவு பணியாளர்களுக்கு பொது மக்கள் Angpow கொடுப்பது தவறு எனவும், அவ்வாறு பணம் கேட்டு வரும் ஊழியர்கள் தொடர்பில் புகார் கொடுக்குமாறும் அக்கழகம் கேட்டுக் கொண்டது.

 Tags
collect angpow

MBPP lodges

over man impersonating staff to

police report


சௌக்கிட்  சந்தையில்  பொருட்களின்  விலைகளை  சோதனை  நடத்திய  அமைச்சர்

கோலாலம்பூர், ஏப் 14 – உள்நாடு வர்த்தகம் மற்றும் வாழ்க்கை செலவின அமைச்சர் டத்தோஸ்ரீ Salaahuddin Ayub இன்று காலை சௌக்கிட் சந்தையில் காய்கறிகள் மற்றும் இதர பொருட்களின் விலைகளை பரிசோதனையிட்டது அங்கிருந்த வர்த்தகர்கள் மத்தியில் பெரும் அதிர்ச்சியை ஏற்படுத்தியது. மெய்க்காப்பாளர்கள் எவருமின்றி பொருட்களின் விலைகளை பரிசோதிப்பதற்காக திடீரென சௌக்கிட் சந்தைக்கு சென்றதாக அவர் கூறினார். கோழி இறைச்சி மற்றும் இறக்குமதி செய்யப்பட்ட மாட்டிறைச்சியும் எருமை இறைச்சியும் நிர்ணயிக்கப்பட்ட விலையில் விற்கப்பட்டதாக அவர் தெரிவித்தார்.

குறிப்பிட்ட சில காய்கறிகளைத் தவிர்த்து பெரும்பாலான காய்கறிகளின் விலைகள் குறைந்திருந்தன. மிளகாய், தக்காளி ஆகியவவை ஒரு ரிங்கிட் முதல் மூன்று ரிங்கிட்வரை உயர்வு கண்டிருந்ததாக தமது முகநூலில் அவர் பதிவேற்றம் செய்திருந்தார். அதே வேளையில் பெரும்பாலான வர்த்தகர்கள் விலைப்பட்டியலை வைக்கவில்லை. அமலாக்க அதிகாரிகள் நடவடிக்கை எடுப்பதை தடுப்பதற்கு விலைப்பட்டியல் வைப்பது உட்பட விதிமுறைகளை பின்பற்றும்படி வர்த்தகர்களை தாம் கேட்டுக்கொண்டதாக Salahuddin தெரிவித்தார்.

 Tags
a surprise inspection

at the chow kit

market

Salahuddin made